ธนาคารกรุงไทยเป็นธนาคารของรัฐที่มีศักยภาพทั้งการสนองนโยบายรัฐเพื่อการพัฒนาประเทศภายใต้กรอบการบริหารความเสี่ยงที่ยอมรับได้
และการสนองตอบความต้องการของลูกค้าด้วยการให้บริการทางการเงินอย่างมืออาชีพ
โดยธนาคารสามารถดำรงความเป็นธนาคารพาณิชย์ชั้นนำที่ และครองส่วนแบ่งการตลาดเป็นอันดับ 2
ของระบบธนาคารพาณิชย์ ทั้งด้านสินทรัพย์ สินเชื่อ และเงินฝาก
ได้ด้วยการให้ความสำคัญกับการพัฒนาในทุกด้านอย่างต่อเนื่อง
ธนาคารจึงสามารถปรับตัวรับกับสภาพแวดล้อมที่เปลี่ยนแปลงไปอย่างรวดเร็วได้ ทั้งภาวะการเมือง
เศรษฐกิจ การเงิน และกฎระเบียบต่างๆ ขณะเดียวกัน
ภาวะการแข่งขันในระบบธนาคารพาณิชย์ที่รุนแรงขึ้น จากแนวโน้มอัตราดอกเบี้ยที่สูงขึ้น
กดดันให้ธนาคารต่าง ๆ
ต้องปรับเพิ่มอัตราดอกเบี้ยเงินฝากเพื่อรักษาสภาพคล่องและฐานลูกค้าของตน
แต่ด้วยการออกแบบผลิตภัณฑ์เงินฝากที่เหมาะสมกับภาวะดอกเบี้ยในตลาดและสอดคล้องกับความต้องการของลูกค้า
ทำให้สภาพคล่องของธนาคารเพิ่มขึ้นพร้อมกับขยายฐานลูกค้า
อีกทั้งยังส่งผลให้ต้นทุนเงินฝากของธนาคารอยู่ในระดับต่ำ

ในปี 2549 นอกจากธนาคารจะให้บริการทางการเงินที่ครบทุกด้าน ทั้งด้านการรับฝากเงิน
การให้สินเชื่อ การเป็นตัวกลางการชำระเงิน และบริการอื่นๆ นอกจากนั้น
ด้วยความมุ่งมั่นสู่การเป็นธนาคารแสนสะดวก (The Convenience Bank)
ธนาคารได้พัฒนาและเสนอผลิตภัณฑ์ที่หลากหลายและครบวงจรมากขึ้น
เพื่อเพิ่มความสะดวกรวดเร็วให้กับลูกค้าในการทำธุรกรรมข้ามสายผลิตภัณฑ์ (cross selling)
โดยการเป็นพันธมิตรกับบริษัทในเครือ 6 กลุ่มธุรกิจ คือ ธุรกิจประกันชีวิต ประกันวินาศภัย
จัดการกองทุนรวม ลีสซิ่ง ธุรกิจหลักทรัพย์ และบัตรเครดิต
พร้อมทั้งเพิ่มช่องทางการให้บริการมากขึ้น ทั้งสาขาย่อย และบริการ Self-Service Banking
โดยในปี 2549 ธนาคารได้เพิ่มเครื่อง ATM และเครื่องปรับสมุดอัตโนมัติอีกกว่าเท่าตัว
พร้อมทั้งเสนอบริการ KTB Online ผ่านระบบ Internet โดยลูกค้าสามารถใช้บริการสอบถาม
หรือเรียกดูข้อมูลด้านบัญชี และข้อมูลด้านธุรกิจต่างๆ รวมทั้งการทำรายการด้านบัญชี และบริการอื่นๆ
ได้อย่างสะดวก รวดเร็ว และปลอดภัย และเน้นการตลาดเชิงรุกมากขึ้น
เพื่อให้เข้าถึงกลุ่มลูกค้าทุกระดับ โดยเฉพาะ กลุ่มลูกค้าวัยเริ่มต้นทำงาน
ที่เป็นอีกกลุ่มเป้าหมายหนึ่งของธนาคาร โดยการใช้กลยุทธ์ Music Marketing เป็นตัวขับเคลื่อน

ผลการดำเนินงานของธนาคารในปี 2549 นับว่าประสบความสำเร็จโดยมีกำไรสุทธิเพิ่มขึ้นร้อยละ
8.09 ซึ่งเป็นผลจากการบริหารโครงสร้างด้านหนี้สินได้อย่างมีประสิทธิภาพ ส่งผลให้ Net
Interest Margin (NIM) สูงขึ้นจากปีก่อน นอกจากนี้
ยังมีการควบคุมค่าใช้จ่ายที่มิใช่ดอกเบี้ยอย่างมีประสิทธิภาพ ทำให้ Cost to Income Ratio
ลดลงจากปี 2548

ธนาคารได้ให้ความสำคัญกับการดูแลเงินกองทุนให้อยู่ในระดับที่เหมาะสมและเพียงพอที่จะรองรับแผนการขยายธุรกิจได้
เพื่อสร้างความแข็งแกร่งในระยะยาว ในปี 2549 ธนาคารได้ออกตราสาร Hybrid Tier I
สกุลเงินดอลลาร์สหรัฐ จำนวน 220 ล้านดอลลาร์สหรัฐ และสกุลเงินบาท 1,440 ล้านบาท
และมีนโยบายชัดเจนในการปล่อยสินเชื่ออย่างมีคุณภาพ และ บริหารความเสี่ยงด้วยความระมัดระวัง
เน้นการสร้างรายได้ที่มีความเสี่ยงต่ำและไม่ต้องใช้เงินกองทุนรองรับ
ทำให้ผลประกอบการด้านสินเชื่อของธนาคารขยายตัวไม่มาก และมีสัดส่วน NPL/Loan ลดลง
ขณะที่สัดส่วนรายได้ที่มิใช่ดอกเบี้ยเพิ่มขึ้น และมีเงินกองทุนต่อสินทรัพย์เสี่ยงสูงขึ้น

ธนาคารได้กำหนดให้ปี 2549 เป็นปีบรรษัทภิบาล และปรับโครงสร้างคณะกรรมการบรรษัทภิบาล
ให้มีกรรมการจากคณะกรรมการธนาคารเพิ่มขึ้นเพื่อรับผิดชอบและดูแลให้มีการปฏิบัติตามหลักบรรษัทภิบาลในทุกหน่วยงานของธนาคาร
โดยให้ความสำคัญกับการกำกับและดูแลกิจการที่ดี มีการดำเนินงานที่โปร่งใส
มีจรรยาบรรณที่ดีในการประกอบธุรกิจ รวมทั้งส่งเสริมให้เกิดการปฏิบัติอันเป็นเลิศแก่พนักงาน
ในด้านวัฒนธรรม จรรยาบรรณ คุณธรรม ความซื่อสัตย์ในการปฏิบัติงาน
และการปฏิบัติต่อสังคมและสภาพแวดล้อม ธนาคารได้จัดกิจกรรมบรรษัทภิบาลอย่างต่อเนื่อง
เพื่อสร้างการรับรู้และกระตุ้นให้เกิดการปฏิบัติอย่างต่อเนื่องอีกทั้ง
ธนาคารยังให้การสนับสนุนแก่โครงการต่าง ๆ ที่มีวัตถุประสงค์เพื่อการพัฒนาสังคม การศึกษา
ศิลปวัฒนธรรม ศาสนา และกีฬา ด้วย

จากการดำเนินงานดังกล่าว ทำให้ธนาคารกรุงไทยได้รับเลือกเป็น 1 ใน 5
รัฐวิสาหกิจที่มีผลงานด้านคณะกรรมการรัฐวิสาหกิจดีเด่นประจำปี 2549
จากสำนักงานคณะกรรมการนโยบายรัฐวิสาหกิจ กระทรวงการคลัง
และได้รับเกียรติจากนิตยสารดอกเบี้ย ในการคัดเลือกให้เป็น ธนาคารแห่งปี 2549 รวมทั้ง
ได้รับการจัดอันดับระดับบรรษัทภิบาลดีเลิศจากคณะกรรมการบรรษัทภิบาลแห่งชาติร่วมกับสำนักงานคณะกรรมการกำกับหลักทรัพย์และตลาดหลักทรัพย์
(ก.ล.ต.) ตลาดหลักทรัพย์แห่งประเทศไทย และสมาคมส่งเสริมสถาบันกรรมการบริษัทไทย
(Thai Institution of Director Association – IOD)

ตาราง ส่วนแบ่งการตลาดที่สำคัญของธนาคารพาณิชย์ไทย ณ 31 ธันวาคม 2549

  ------------------------ ----------- --------------- ----------- --------------- ----------- --------------- ------- ---------------
  ธนาคาร                   สินทรัพย์                      สินเชื่อ                       เงินฝาก                      สาขา    

                           จำนวน       ส่วนแบ่งการตลาด   จำนวน       ส่วนแบ่งการตลาด   จำนวน       ส่วนแบ่งการตลาด   จำนวน   ส่วนแบ่งการตลาด

                           (ลบ.)       (ร้อยละ)         (ลบ.)       (ร้อยละ)         (ลบ.)       (ร้อยละ)                 (ร้อยละ)

  ธนาคารกรุงเทพ             1,485,883   19.7            886,913     18.0            1,221,733   20.6            722     15.3

  ธนาคารกรุงไทย             1,206,215   16.0            886,751     18.0            968,281     16.3            695     14.8

  ธนาคารกสิกรไทย            936,691     12.5            645,918     13.1            752,053     12.6            582     12.4

  ธนาคารไทยพาณิชย์           984,290     13.1            647,144     13.1            789,227     13.3            793     16.8

  รวมธนาคารขนาดใหญ่         4,613,079   61.3            3,066,726   62.2            3,731,294   62.8            2,792   59.3

  ธนาคารทหารไทย            748,677     10.0            512,722     10.4            568,674     9.6             465     9.9

  ธนาคารกรุงศรีอยุธยา         662,881     8.8             434,864     8.8             562,242     9.5             549     11.7

  ธนาคารนครหลวงไทย         411,512     5.5             224,296     4.6             353,961     5.9             402     8.5

  ธนาคารธนชาต              257,473     3.4             197,556     4.0             198,981     3.3             134     2.8

  รวมธนาคารขนาดกลาง        2,080,543   27.7            1,369,438   27.8            1,683,858   28.3            1,550   32.9

  ธนาคารยูโอบี               188,270     2.5             144,944     2.9             149,637     2.5             153     3.3

  ธนาคารไทยธนาคาร          218,063     2.9             99,060      2.0             182,262     3.1             124     2.6

  ธนาคารสแตนดาร์ดชาร์เตอร์ด   185,789     2.5             80,848      1.6             72,441      1.2             41      0.9
  (ไทย)                                                                                                                

  ธนาคารทิสโก้               80,924      1.1             66,395      1.4             40,668      0.7             15      0.3

  ธนาคารเกียรตินาคิน          80,212      1.0             47,822      1.0             42,103      0.7             20      0.4

  ธนาคารสินเอเซีย            40,416      0.5             24,089      0.5             26,148      0.4             5       0.1

  รวมธนาคารขนาดเล็ก         793,674     10.5            463,158     9.4             513,259     8.6             358     7.6

  ธนาคารแลนด์ แอนด์ เฮ้าส์     22,630      0.3             15,015      0.3             15,351      0.3             7       0.2
  เพื่อรายย่อย                                                                                                            

  ธนาคารจีอี มันนี่ เพื่อรายย่อย   16,994      0.2             15,005      0.3             1,043       0.0             2       0.0

  รวมธนาคารเพื่อรายย่อย       39,624      0.5             30,020      0.6             16,394      0.3             9       0.2

  รวมทั้งสิ้น                  7,526,919   100.0           4,929,342   100.0           5,944,805   100.0           4,709   100.0
  ------------------------ ----------- --------------- ----------- --------------- ----------- --------------- ------- ---------------

ที่มา: 1. ธ.พ. 1.1 ธนาคารแห่งประเทศไทย

2. จำนวนสำนักงานของธนาคารพาณิชย์แยกตามรายภาค สถานะล่าสุด ณ วันที่ 28 ก.พ. 50

หมายเหตุ 1. ธพ.ขนาดใหญ่ ได้แก่ธนาคารที่มีส่วนแบ่งการตลาด สินทรัพย์มากกว่าร้อยละ 10

  2. ธพ.ขนาดกลาง ได้แก่ธนาคารที่มีส่วนแบ่งการตลาด สินทรัพย์ตั้งแต่ร้อยละ 3 ถึงร้อยละ 10

3. ธพ.ขนาดเล็กได้แก่ธนาคารที่มีส่วนแบ่งการตลาด สินทรัพย์น้อยกว่าร้อยละ 3

-   ศักยภาพในการแข่งขัน

ธนาคารเชื่อว่าธนาคารจะได้รับประโยชน์จากข้อได้เปรียบที่สำคัญในด้านต่างๆ ดังต่อไปนี้

เครือข่าย ATM และเครือข่ายสาขาที่ครอบคลุมทั่วประเทศ

ณ วันที่ 31 ธันวาคม 2549 ธนาคารมีเครือข่ายสาขาและสาขาย่อยรวม 695 แห่ง
และมีบัญชีเงินฝาก 13.1 ล้านบัญชีและให้บริการ ATM แก่ผู้ถือบัตรกว่า 7.5 ล้านใบผ่านเครื่อง
ATM 3,306 เครื่องซึ่งตั้งอยู่ในทุกจังหวัดของประเทศไทย
ธนาคารได้ทำการปรับปรุงระบบและโครงสร้างของสาขาจำนวนมากและเพิ่มประสิทธิภาพการทำงานให้แก่เครื่อง
ATM ธนาคารเชื่อมั่นว่าด้วยเครือข่าย ATM และเครือข่ายสาขาที่กว้างขวาง
ธนาคารจะเป็นผู้ให้บริการการธนาคารรายย่อยที่สะดวกที่สุดรายหนึ่งในประเทศไทย
ธนาคารให้บริการการธนาคารเพื่อธุรกิจผ่านสำนักงานใหญ่ในกรุงเทพฯ เป็นหลัก
พร้อมอำนวยความสะดวกแก่ลูกค้าภาคธุรกิจและลูกค้ารายย่อยผ่านทางสำนักงานธุรกิจ 63 แห่ง
สำนักงานแลกเปลี่ยนเงิน 49 แห่ง และศูนย์ธุรกิจระหว่างประเทศ 19
แห่งซึ่งตั้งอยู่ทั่วประเทศไทยเช่นกัน

  --------- ---------- --------- ----------------- --------- -------- ---------
            กรุงเทพ     กลาง      ตะวันออกเฉียงเหนือ   เหนือ      ใต้       รวม

  สาขา      127        170       98                101       81       577

  สาขาย่อย   46         38        15                7         12       118

  รวม       173        208       113               108       93       695
  --------- ---------- --------- ----------------- --------- -------- ---------

หมายเหตุ:ข้อมูลจำนวนสาขาเต็มรูปแบบและสาขาย่อยแบ่งเป็นรายภาค
ไม่ตรงกับข้อมูลของธนาคารแห่งประเทศไทยที่แสดงใน
www.bot.or.thเนื่องจากเกณฑ์ที่ใช้ในการกำหนดเขตแตกต่างกัน

ธนาคารให้บริการแก่ลูกค้าในต่างประเทศผ่านทางสาขาต่างประเทศ จำนวน 7 สาขา ได้แก่
สาขาลอสแองเจลิส (สหรัฐอเมริกา) สาขาสิงคโปร์ สาขามุมไบ (อินเดีย) สาขาคุนหมิง
(สาธารณรัฐประชาชนจีน) สาขานครหลวงเวียงจันทน์ (สาธารณรัฐประชาธิปไตยประชาชนลาว)
สาขาพนมเปญ (กัมพูชาประชาธิปไตย) และ สาขาย่อยจังหวัดเสียมเรียบ (กัมพูชาประชาธิปไตย)

ความสัมพันธ์อันดีกับลูกค้าภาคธุรกิจ ภาครัฐและรายย่อย

ความสัมพันธ์กับกลุ่มธุรกิจชั้นนำ ณ วันที่ 31ธันวาคม 2549 ผู้กู้ในส่วนธุรกิจเอกชนคิดเป็นร้อยละ
39.6 ของยอดสินเชื่อของธนาคาร และส่วนใหญ่เป็นลูกค้าของธนาคารมาเป็นเวลานานแล้ว
ผู้กู้เหล่านี้เป็นฐานที่มั่นคงของกลุ่มผู้กู้ซึ่งมีความเชื่อถือได้

ความสัมพันธ์กับกลุ่มลูกค้าภาครัฐ ธนาคารได้ให้บริการทางการเงินอย่างครบวงจร แก่กระทรวง
ทบวง กรม หน่วยงานของรัฐ และรัฐวิสาหกิจ โดยใช้จุดแข็งของธนาคารที่มีสาขาครบทุกจังหวัด
และอำเภอสำคัญของประเทศ

ทั้งนี้ เดือนตุลาคม 2547 ธนาคารได้เป็นผู้ดำเนินการ
โครงการระบบการบริหารการเงินการคลังภาครัฐสู่ระบบอิเล็กทรอนิกส์ (GFMIS)
ซึ่งเป็นระบบการงบประมาณ การบัญชี
การชำระเงินและการจัดซื้อจัดจ้างทั่วประเทศที่เชื่อมโยงกันอย่างสมบูรณ์ทำให้ธนาคารสามารถให้บริการเป็นตัวแทนชำระเงินทั่วประเทศแก่รัฐบาลและเสริมความสัมพันธ์ที่ธนาคารมีกับรัฐบาลให้แข็งแกร่งยิ่งขึ้น

ธนาคารได้ให้บริการบัญชีเงินเดือน แก่พนักงานของรัฐและรัฐวิสาหกิจจำนวนราว 1.3
ล้านคนจากจำนวนทั้งหมดประมาณ 2 ล้านคนในประเทศ ทำให้สามารถทำการเบิกถอนเงิน
ชำระค่าใช้จ่าย ฝากเงินเพิ่มเติม และชำระเงินกู้สินเชื่อเพื่อที่อยู่อาศัยกับธนาคาร
ตลอดจนใช้บริการสินเชื่อส่วนบุคคลผ่านการหักเงินเดือนของธนาคารได้
ธนาคารเชื่อว่าพนักงานของรัฐและรัฐวิสาหกิจเหล่านี้เป็นกลุ่มผู้มีรายได้ปานกลางและกลุ่มผู้ประกอบวิชาชีพที่น่าสนใจกลุ่มหนึ่งของประเทศไทย
และถือได้ว่าเป็นโอกาสที่สำคัญของธนาคารที่จะให้บริการเงินฝาก บัตรเครดิต
สินเชื่อเพื่อที่อยู่อาศัยและสินเชื่อส่วนบุคคล

ความสัมพันธ์กับลูกค้ารายย่อย
เครือข่ายสาขาที่มีอยู่ทั่วประเทศทำให้ธนาคารสามารถสร้างฐานลูกค้ารายย่อยที่แข็งแกร่ง ในปัจจุบัน
ธนาคารมีบัญชีเงินฝาก 13.1 ล้านบัญชีจากลูกค้าซึ่งตั้งอยู่ทั่วประเทศไทย
ธนาคารเชื่อว่าชื่อของธนาคารเป็นที่รู้จักแพร่หลาย โดยเฉพาะอย่างยิ่งในส่วนภูมิภาค
บริการเพื่อลูกค้ารายย่อยของธนาคารครอบคลุมบัญชีเงินฝากประเภทออมทรัพย์ประมาณ 12 ล้านบัญชี
บัญชีสินเชื่อเพื่อที่อยู่อาศัย 137,000 บัญชี บัญชีสินเชื่อหมุนเวียนและสินเชื่อส่วนบุคคลอื่นๆ 683,000
บัญชี และบัตร ATM (Active Card) ประมาณ 7.5 ล้านใบ ทั้งที่ การให้สินเชื่อเพื่อการบริโภค
(สินเชื่อเพื่อที่อยู่อาศัยและสินเชื่อส่วนบุคคล) คิดเป็นร้อยละ 19.0 ของยอดสินเชื่อ

ฐานเงินทุนที่แข็งแกร่งซึ่งสนับสนุนการขยายธุรกิจ

ธนาคารมีเงินกองทุนชั้นที่ 1 และอัตราส่วนเงินกองทุนต่อสินทรัพย์เสี่ยงรวมคิดเป็นร้อยละ 10.88
และร้อยละ 14.03 ตามลำดับ ณ วันที่ 31 ธันวาคม 2549
ซึ่งสูงกว่าระดับที่ธนาคารแห่งประเทศไทยกำหนด คือ ร้อยละ 4.25 และร้อยละ 8.50 อยู่มาก
ความแข็งแกร่งทางด้านเงินทุนของธนาคารได้ช่วยเสริมความสามารถในการขยายธุรกิจอย่างต่อเนื่อง
และป้องกันธนาคารจากความเสี่ยงที่อาจเกิดขึ้นได้ ในปี 2549 ธนาคารได้ออกหุ้นกู้ Hybrid Tier
I สกุลเงินดอลลาร์สหรัฐ จำนวน 220 ล้านดอลลาร์สหรัฐ และสกุลเงินบาท 1,440 ล้านบาท
เพื่อเสริมความแข็งแกร่งของเงินกองทุนชั้นที่ 1 ของธนาคาร

  ความพร้อมของกระบวนการภายใน

1.  ด้านโครงสร้างองค์กร มีการปรับโครงสร้างใหม่ภายใต้แนวคิด Functional Approach
    เพื่อผลักดันให้ธนาคารเป็น The Convenience Bank

2.  ด้านบุคลากร ธนาคารเป็นธุรกิจที่ให้บริการทางการเงิน
    พนักงานจึงถือเป็นปัจจัยสำคัญที่จะนำไปสู่ความสำเร็จ
    ธนาคารจึงเน้นการสร้างวัฒนธรรมองค์กรใหม่
    ให้พนักงานมีจิตสำนึกในการเป็นนักการตลาดที่สร้างสรรค์
    พัฒนาตนเองให้มีความรอบรู้ในบริการ พร้อมที่จะให้บริการ
    ทำงานด้วยความซื่อสัตย์สุจริตและมีประสิทธิภาพ
    อีกทั้งธนาคารยังเน้นการทำงานเป็นทีมและการเป็นองค์กรแห่งการเรียนรู้
    มีการพัฒนาศักยภาพพนักงานด้วยการให้ทุน และจัดฝึกอบรม

3.  ด้านเทคโนโลยีสารสนเทศ ธนาคารได้พัฒนาระบบเทคโนโลยีให้ก้าวหน้าและทันสมัยในทุกด้าน
    เพื่อการบริหารจัดการฐานข้อมูลลูกค้า ฐานข้อมูลอื่น
    และการบริการลูกค้าให้มีประสิทธิภาพทั้งเชิงปริมาณและคุณภาพ เช่น ระบบ CBS(Core
    Banking System) ระบบ Data Warehouse (คลังข้อมูลเพื่อการบริหาร) ระบบ Cash
    Management

นอกจากนี้ ธนาคารยังได้เตรียมความพร้อมด้านโครงสร้างเทคโนโลยีสารสนเทศและการสื่อสาร
เพื่อเพิ่มขีดความสามารถและประสิทธิภาพในการให้บริการ
สนับสนุนกลยุทธ์และการขยายตัวทางธุรกิจของธนาคาร
และเตรียมความพร้อมเพื่อรองรับการดำเนินงานของธนาคารตามหลักเกณฑ์ BASEL II

4. ด้านการตลาด ธนาคารบริหารจัดการโดยมีลูกค้าเป็นจุดศูนย์กลาง โดย

-   ธนาคารมีผลิตภัณฑ์และบริการทางการเงินที่ตอบสนองความต้องการของกลุ่มเป้าหมาย
    มีเครือข่ายการให้บริการครอบคลุมทุกพื้นที่ให้มีความสะดวก สบาย ทันสมัย
    และตอบสนองความต้องการของลูกค้าได้อย่างครบวงจร ใช้บริการได้ง่าย มีราคาที่เหมาะสม
    มีการส่งเสริมการขายที่จูงใจ

-   ธนาคารมุ่งเน้นการสร้างสัมพันธ์ที่ดีต่อลูกค้าและจัดให้มีการประเมินความพึงพอใจของลูกค้า
    เพื่อนำมาปรับปรุงอย่างสม่ำเสมอ รวมทั้งยังมีการประกันคุณภาพการให้บริการ
    เพื่อให้บรรลุความพึงพอใจสูงสุดของลูกค้า

-   ธนาคารได้เปิดตัวการทำตลาดแนวใหม่ภายใต้โครงการ “KTB Music Marketing”
    เพื่อเป็นการตอกย้ำความเป็นธนาคารแสนสะดวก

5.  ด้านการบริหารความเสี่ยง ธนาคารเน้นการบริหารความเสี่ยงอย่างมีประสิทธิภาพ
    เพื่อลดความเสี่ยงในการเกิดความเสียหาย
    โดยเฉพาะการบริหารความเสี่ยงด้านสินเชื่อที่เริ่มจาก

    -   การคัดกรอง จัดระดับความเสี่ยงของลูกค้าอย่างเป็นระบบ

    -   การป้องกัน โดยการแบ่งแยกหน้าที่และการคานอำนาจ
        หรือการพิจารณาสินเชื่อในรูปของคณะทำงาน
        และการตั้งสายงานกลั่นกรองสินเชื่อแยกจากสายงานสินเชื่อ

    -   การจัดการก่อนเกิดหนี้ด้อยคุณภาพ ด้วยระบบการตรวจสอบ ติดตามอย่างสม่ำเสมอ
        เพื่อป้องกันการเป็น NPL ในอนาคต

นอกจากนี้ ธนาคารยังมีการบริหารความเสี่ยงด้านตลาดที่อาจเกิดได้จากความผันผวนของราคา
เพราะเป็นปัจจัยภายนอกที่ไม่อาจควบคุมได้ จึงต้องมีแผนรองรับในแต่ละสถานการณ์แวดล้อม
ในขณะที่การบริหารความเสี่ยงด้านปฏิบัติการ
เน้นให้พนักงานตระหนักถึงความสูญเสียที่จะเกิดขึ้นทั้งต่อตนเองและธนาคาร หากเกิดการผิดพลาด
เพื่อให้การทำงานแต่ละขั้นตอนมีความเสี่ยงต่อการผิดพลาดน้อยที่สุด

6.  ด้านการวิจัยและพัฒนา
    เป็นส่วนสำคัญของการตลาดสมัยใหม่ที่ความต้องการและความภักดีต่อสินค้าของลูกค้าเปลี่ยนแปลงไปอยู่เสมอ
    การวิจัยและพัฒนาจึงต้องมีบทบาทตลอดเวลา โดยธนาคารให้ความสำคัญทั้ง 2 ด้าน คือ

-   การวิจัยภายนอกองค์กร เพื่อสำรวจความต้องการ และความพึงพอใจ

-   การวิจัยภายในองค์กร เพื่อการปรับปรุงและพัฒนา

7.  ด้านความรับผิดชอบต่อสังคม ธนาคารเน้นการบริหารด้วยหลักธรรมาภิบาล
    มีการดำเนินงานด้วยความโปร่งใส และเปิดเผยข้อมูลอย่างเหมาะสม โดย ธนาคารจัดให้ปี
    2549 เป็นปีแห่งการกำกับดูแลที่ดี ที่เน้นความโปร่งใส ความรับผิดชอบในหน้าที่
    ความรับผิดชอบต่อผลงาน และความยุติธรรม นอกจากนี้ ธนาคารยังจัดกิจกรรมต่างๆ
    ที่เป็นประโยชน์ต่อสังคม ทั้งการสนับสนุนโครงการโรงเรียนในฝัน โครงการกรุงไทยยุววาณิช
    โครงการ SME Award และการให้ทุนการศึกษา เพื่อสร้างภาพลักษณ์ที่ดีขององค์กร
    อันจะนำมาซึ่งโอกาสในการทำธุรกิจในอนาคต

-   สภาพการแข่งขันในอุตสาหกรรม

คู่แข่งของธนาคารประกอบด้วยธนาคารพาณิชย์ และ
สถาบันการเงินที่ไม่ใช่ธนาคารพาณิชย์โดยเป็นสถาบันที่อยู่ในการดูแลของธนาคารแห่งประเทศไทย
จำนวน 28 ราย ซึ่งสามารถทำธุรกรรมให้สินเชื่อส่วนบุคคลได้
และเป็นบริษัทที่จดทะเบียนในตลาดหลักทรัพย์แห่งประเทศไทย 2 บริษัท

-   กลยุทธ์การดำเนินธุรกิจ

ธนาคารมุ่งมั่นที่จะเสริมสร้างฐานะการเป็นธนาคารพาณิชย์ชั้นนำของประเทศไทย
ด้วยการเพิ่มความสามารถในการทำกำไร และสร้างมูลค่าสูงสุดให้แก่ผู้ถือหุ้น
โดยกลยุทธ์ของธนาคารเพื่อให้บรรลุวัตถุประสงค์ดังกล่าวมีดังต่อไปนี้

  การเพิ่มรายได้

ธนาคารมีความมุ่งมั่นที่จะเพิ่มรายได้ด้วยการขยายการให้สินเชื่อ
การส่งเสริมการให้บริการด้านการชำระเงิน การหักบัญชีและบริการเรียกเก็บเงินตามเช็ค
การขยายธุรกรรมการค้าระหว่างประเทศและการใช้ประโยชน์จากเครือข่าย ATM
และเครือข่ายสาขาของธนาคารให้ดียิ่งขึ้น

การขยายสินเชื่อด้วยความรอบคอบ ธนาคารมุ่งขยายการให้สินเชื่อให้แก่กลุ่มลูกค้าที่มีศักยภาพ
โดยเน้นการให้สินเชื่อแก่ลูกค้าในกลุ่มอุตสาหกรรมซึ่งมีฐานะการเงินและผลประกอบการแข็งแกร่ง
การให้สินเชื่อร่วมกับสถาบันการเงินอื่น (Syndicated Loan) สำหรับโครงการขนาดใหญ่
และสำหรับลูกค้าธุรกิจขนาดกลางและขนาดย่อม ลูกค้าสินเชื่อเพื่อที่อยู่อาศัย
และลูกค้าสินเชื่อส่วนบุคคล ธนาคารมุ่งพัฒนาเครื่องมือที่มีคุณภาพในการพิจารณาสินเชื่อ
การให้ความรู้และคำปรึกษาทางการเงินต่างๆ ตลอดจนปรับปรุงประสิทธิภาพในการดำเนินการ
และเน้นการทำตลาดกลุ่มหน่วยงานภาครัฐและรัฐวิสาหกิจ
เพื่อรักษาความเป็นธนาคารชั้นนำที่ลูกค้าภาครัฐเลือกใช้

การพัฒนาและส่งเสริมบริการด้านการชำระเงิน
ธนาคารเป็นผู้นำการให้บริการด้านการชำระเงินในสกุลเงินบาทรายใหญ่
และเป็นผู้ให้บริการด้านการชำระเงิน
การหักบัญชีและการเรียกเก็บเงินตามเช็ครายใหญ่ที่สุดรายหนึ่ง โดยมีลูกค้ารายใหญ่คือรัฐบาล
ทั้งนี้ธนาคารให้บริการระบบการจ่ายเงินเดือนและระบบการเบิกจ่ายตั้งแต่เดือนตุลาคม 2547
ด้วยการนำระบบ GFMIS มาใช้
ซึ่งทำให้ธนาคารสามารถให้บริการแก่รัฐบาลในการเป็นตัวแทนชำระเงินอย่างสมบูรณ์แบบทั่วประเทศ
และธนาคารยังมุ่งขยายบริการด้านการบริหารจัดการเงินสดให้แก่หน่วยงานภาครัฐและรัฐวิสาหกิจ

การพัฒนาให้เป็นธนาคารแสนสะดวก (Convenience Bank) ของประเทศไทย ด้วยเครือข่าย
ATM และเครือข่ายสาขาซึ่งใหญ่สุดและครอบคลุมที่สุดในประเทศไทย
ธนาคารมีโอกาสในการเข้าถึงลูกค้าจำนวนมากทั้งในเมืองและต่างจังหวัด
ธนาคารจะพัฒนาเป็นธนาคารแสนสะดวก ธนาคารมุ่งมั่นที่จะขยายฐานลูกค้าให้มากขึ้น
และขยายปริมาณและขอบเขตของการบริการด้วยการเน้นการทำการตลาด
การใช้ช่องทางการตลาดใหม่ การสร้างมาตรฐานให้แก่สาขาของธนาคาร
และการฝึกอบรมพนักงานสาขาอย่างกว้างขวางเพื่อเสริมสร้างความรู้เกี่ยวกับผลิตภัณฑ์และทักษะความเชี่ยวชาญทางด้านการตลาด
ธนาคารมีเป้าหมายที่จะขยายสาขาขนาดเล็กในพื้นที่ที่มีความต้องการใช้บริการสูง
เพื่อให้บริการที่ทั่วถึงมากขึ้น อาทิ การฝากถอนเงิน การชำระค่าสาธารณูปโภค
และบริการที่เกี่ยวกับสินเชื่อส่วนบุคคลและผลิตภัณฑ์ทางการเงิน นอกจากนี้ ธนาคารให้บริการ
convenience corner ซึ่งประกอบด้วย สำนักงานแลกเปลี่ยนเงินตราต่างประเทศ เครื่อง ATM
เครื่องฝากเงินอัตโนมัติ (ADM) และเครื่องปรับรายการในสมุดบัญชีอัตโนมัติ (passbook update
machine) ซึ่งสามารถให้บริการต่างๆ อาทิ
รับฝากเงินผ่านทางสำนักแลกเปลี่ยนเงินตราต่างประเทศ รับชำระค่าสาธารณูปโภคต่างๆ ตลอด 24
ชั่วโมง ณ 31 ธันวาคม 2549 ธนาคารได้ให้บริการในลักษณะ convenience corner จำนวน
38 แห่ง ทั่วประเทศ

ธนาคารมุ่งเน้นที่จะสร้างภาพลักษณ์การให้บริการที่มีคุณภาพสูงและการเสนอผลิตภัณฑ์ทางการเงินรูปแบบใหม่ๆ
เพื่อที่จะให้บริการแก่ลูกค้าได้ดียิ่งขึ้น ธนาคารจะเพิ่มรายได้ทั้งจากผลิตภัณฑ์ของธนาคาร
และร่วมมือกับบริษัทในเครือ และพันธมิตรของธนาคาร ในการเสนอบริการ
และผลิตภัณฑ์ผ่านทางเครือข่าว ATM และเครือข่ายสาขาของธนาคาร

  การรักษาส่วนต่างอัตราดอกเบี้ยในสภาวะที่มีการแข่งขันสูง

ส่วนต่างอัตราดอกเบี้ยสุทธิ (net interest margins)
ของธนาคารอยู่ในระดับที่สามารถแข่งขันกับธนาคารพาณิชย์ไทยชั้นนำได้ อย่างไรก็ตาม
ธนาคารเชื่อว่าการแข่งขันที่รุนแรงขึ้นจากธนาคารพาณิชย์รายใหญ่ของไทยจะส่งผลกระทบต่ออัตราส่วนต่างดอกเบี้ยในอนาคต
ซึ่งธนาคารมุ่งหวังที่จะใช้ประโยชน์จากการมีเครือข่าย ATM และเครือข่ายสาขาที่ครอบคลุม
ตลอดจนการขยายฐานลูกค้า
และการบริหารโครงสร้างหนี้สินที่มีประสิทธิภาพรักษาส่วนต่างอัตราดอกเบี้ยสุทธิไว้

  การเสริมสร้างความเข้มแข็งในงานบริหารความเสี่ยงอย่างต่อเนื่อง

ธนาคารมีคณะกรรมการบริหารความเสี่ยง (RMC)
ซึ่งกำกับดูแลการตัดสินใจเกี่ยวกับการบริหารความเสี่ยงด้านสินเชื่อและความเสี่ยงด้านปฏิบัติการทั้งหมด
และคณะกรรมการบริหารสินทรัพย์และหนี้สิน (ALCO)
ซึ่งรายงานความเสี่ยงต่อคณะกรรมการบริหารและคณะกรรมการธนาคาร
เพื่อตรวจสอบประสิทธิภาพการดำเนินงาน
และปฏิบัติตามโครงสร้างและระบบบริหารความเสี่ยงอย่างใกล้ชิด
รวมทั้งทำการพัฒนาบุคลากรและนโยบายการบริหารความเสี่ยงอย่างต่อเนื่อง
โดยคำนึงถึงวิธีปฏิบัติที่ธนาคารระดับสากลถือปฏิบัติ

ธนาคารมีการจัดระดับความเสี่ยงด้านสินเชื่อสำหรับ ลูกค้าขนาดใหญ่ ขนาดกลาง
และมีนโยบายกำหนดอัตราดอกเบี้ยที่สะท้อนความเสี่ยง (risk-adjusted pricing) ของผู้กู้
อีกทั้งได้นำ Core Banking System
ใหม่มาใช้ทำให้ข้อมูลที่ใช้ร่วมกันระหว่างสายงานปฏิบัติการกับสายงานบริหารความเสี่ยงของธนาคาร
มีความถูกต้องและรวดเร็วซึ่งทำให้การอนุมัติและทบทวนสินเชื่อรวดเร็วแม่นยำยิ่งขึ้น นอกจากนี้
ธนาคารยังมีระบบตรวจสอบติดตามออนไลน์ซึ่งทำให้สามารถบ่งชี้และตรวจสอบติดตามธุรกรรมที่ผิดปกติที่สาขาได้

นอกจากนี้ ธนาคารมีการใช้วิธีการกำหนดวงเงินควบคุมความเสี่ยง (Value at Risk)
เพื่อควบคุมความเสี่ยงที่ฝ่ายบริหารเงิน และห้องค้า (trading floors) อย่างมีประสิทธิภาพ
และได้ทำการประเมิน Quantitative Impact Survey Number Three หรือ QIS III
เพื่อพิจารณาผลกระทบต่อเงินกองทุนของธนาคารในกรณีดำเนินการดำรงกองทุนตามแนวทาง Basel
II ซึ่งได้ผลสรุปที่มีผลกระทบต่อเงินกองทุนในระดับที่สามารถบริหารได้

ทั้งนี้ ธนาคารได้เริ่มปฏิบัติตามวิธีมาตรฐานตามแนวทาง Basel II แล้ว
โดยเฉพาะในส่วนของความเสี่ยงด้านตลาดและความเสี่ยงด้านปฏิบัติการ ส่วนความเสี่ยงด้านสินเชื่อ
ก็จะเป็นไปตามกำหนดการของธนาคารแห่งประเทศ คือสิ้นปี 2549 และกันยายน 2550
ทดลองดำเนินการ และ สิ้นปี 2551 เริ่มใช้จริง

  การเพิ่มประสิทธิภาพในการปฏิบัติงาน

ธนาคารมุ่งมั่นที่จะปรับปรุงประสิทธิภาพการปฏิบัติงานไปพร้อมกับการขยายธุรกิจ โดยเฉพาะอย่างยิ่ง
การพยายามปรับปรุงอัตราส่วนต้นทุนต่อรายได้ (cost-to-income ratio) ซึ่งอยู่ที่ร้อยละ 48.9
ในปี 2548 และ 45.5 ในปี 2549 ทั้งนี้ ธนาคารมีการฝึกอบรมพนักงานอย่างทั่วถึง
และใช้กลไกการจูงใจเพื่อส่งเสริมประสิทธิภาพของพนักงานสาขา
โดยคำนึงถึงที่ตั้งของสาขาให้มีความเหมาะสมและกำหนดหน้าที่ระหว่างสาขาใหม่ตามข้อมูลผลประกอบการของสาขาที่ได้รับจากระบบสารสนเทศการจัดการ

นอกจากนี้
ธนาคารมุ่งที่จะปรับปรุงประสิทธิภาพการดำเนินงานด้วยการนำระบบเทคโนโลยีสารสนเทศมาใช้ซึ่งรวมถึงระบบ
Core Banking System และระบบ data warehouse เพื่อตอบสนองความต้องการของลูกค้า
อำนวยความสะดวกในการเสนอผลิตภัณฑ์แก่ลูกค้า และปรับปรุงการบริหารจัดการในด้านต่างๆ
รวมถึงการบริหารความเสี่ยงตามแนวทาง Basel II
และการบริหารมูลค่าทางเศรษฐกิจเพื่อเพิ่มมูลค่าสำหรับผู้ถือหุ้น

  การบริหารเงินทุนเพื่อเพิ่มมูลค่าสูงสุดแก่ผู้ถือหุ้น

ธนาคารมุ่งที่จะบริหารเงินทุนอย่างมีประสิทธิภาพ
โดยรักษาสมดุลระหว่างความจำเป็นในการดำรงฐานะเงินกองทุนให้เพียงพอตามกฎหมายและตามปริมาณของธุรกิจที่ได้ประมาณการไว้กับความจำเป็นในการคงระดับผลตอบแทนจากเงินทุนในอัตราที่แข่งขันได้
ณ วันที่ 31 ธันวาคม 2549 ธนาคารมีอัตราส่วนเงินกองทุนชั้นที่ 1 เท่ากับร้อยละ 10.88
และมีอัตราส่วนเงินกองทุนทั้งสิ้นต่อสินทรัพย์ถ่วงน้ำหนักตามความเสี่ยง (total capital to
risk-weighted asset ratio) เท่ากับร้อยละ 14.03

ธนาคารให้บริการสินเชื่อเพื่อธุรกิจขนาดใหญ่และลูกค้ารายย่อย และบริการชำระเงิน
การหักบัญชีและการเรียกเก็บเงินตามเช็คให้แก่ลูกค้าเป็นหลัก นอกจากบริการเหล่านี้แล้ว
ธนาคารยังให้บริการที่ปรึกษาด้านสินเชื่อเพื่อการค้าระหว่างประเทศ
การธนาคารเพื่อการลงทุนและธุรกิจ บุคคลธนกิจ (private banking) การบริหารเงิน
(treasury) การจัดการกองทุน ประกันวินาศภัย บัตรเครดิต
การจัดการเงินสดและบริการทางการเงินที่เกี่ยวข้องอื่นๆ ทั้งนี้ ธนาคารประกอบกิจการต่างๆ
ผ่านสาขาและบริษัทย่อยทั้งในประเทศและต่างประเทศ โดยมีการให้บริการทางการเงินอื่นๆ
ผ่านทางพันธมิตรของธนาคารและ บริษัทในเครือของธนาคาร

ธนาคารแบ่งโครงสร้างกลุ่มธุรกิจตามขนาดของลูกค้าดังนี้

-   สายงานธุรกิจขนาดใหญ่ (Corporate Banking Group)
    ซึ่งให้บริการและสินเชื่อแก่กลุ่มลูกค้าธุรกิจภาคเอกชนซึ่งมีวงเงินสินเชื่อหรือเงินกู้ยืมค้างชำระสูงกว่า
    500 ล้านบาท

-   สายงานธุรกิจภาครัฐ (Government and State Enterprise Relations Group)
    ซึ่งเป็นศูนย์กลางการให้บริการด้านเงินฝาก สินเชื่อ และบริการทางการเงินอย่างครบวงจร
    แก่หน่วยงานราชการ หน่วยงานของรัฐ และหน่วยงานรัฐวิสาหกิจ

-   สายงานธุรกิจขนาดกลาง (Business Center Banking)
    ซึ่งให้บริการและสินเชื่อแก่กลุ่มลูกค้าวิสาหกิจขนาดกลางและขนาดย่อม
    ซึ่งมีวงเงินสินเชื่อสูงกว่า 20 ล้านบาทถึง 500 ล้านบาท

-   ลูกค้ารายย่อย ซึ่งให้บริการและสินเชื่อซึ่งมีวงเงินสินเชื่อต่ำกว่าหรือเท่ากับ 20 ล้านบาท
    ประกอบด้วย

    -   สายงานเครือข่ายนครหลวง (Metropolitan Channel & Distribution Group)
        ซึ่งให้บริการแก่ลูกค้ารายย่อยในเขตกรุงเทพฯ และปริมณฑล

    -   สายงานเครือข่ายภูมิภาค (Provincial Channel & Distribution Group)
        ซึ่งให้บริการแก่ลูกค้ารายย่อยนอกเขตกรุงเทพฯ และปริมณฑล

ทั้งนี้ ในวันที่ 3 มกราคม 2550
ธนาคารได้ปรับโครงสร้างองค์กรโดยรวมสายงานเครือข่ายนครหลวง และ เครือข่าย ภูมิภาค
เป็นสายงานเดียวกัน คือ สายงานเครือข่าย (รายละเอียดสามารถอ่านได้ที่ส่วน 2 ข้อ 2.1
ประวัติความเป็นมา และการเปลี่ยนแปลงที่สำคัญ)

  ตารางดังต่อไปนี้แสดงข้อมูลเกี่ยวกับเงินให้สินเชื่อของธนาคารตามกลุ่มธุรกิจหลัก

+---------------+-----------+-----------+------------+---------------+
|               | หน่วย :    |           |            |               |
|               | ล้านบาท    |           |            |               |
+---------------+-----------+-----------+------------+---------------+
|               | 31 ธ.ค.   |           |            |               |
|               | 49        |           |            |               |
+---------------+-----------+-----------+------------+---------------+
|               | จำนวนบัญชี  | วงเงิน     | ยอดหนี้      | ร้อยละ         |
|               |           |           |            | ของสินเชื่อทั้งหมด |
+---------------+-----------+-----------+------------+---------------+
| สินเชื่อ⁽¹⁾⁽²⁾   |           |           |            |               |
+---------------+-----------+-----------+------------+---------------+
| ธ             | 2,639     | 587,294   | 385,878    | 39.6          |
| ุรกิจขนาดใหญ่⁽³⁾ |           |           |            |               |
+---------------+-----------+-----------+------------+---------------+
|   เงินกู้        | 1,581     | 347,759   | 224,818    | 23.1          |
+---------------+-----------+-----------+------------+---------------+
|   ตั๋วเงิน       | 753       | 233,644   | 159,568    | 16.4          |
+---------------+-----------+-----------+------------+---------------+
|               | 305       | 5,891     | 1,492      | 0.1           |
|  เงินเบิกเกินบัญชี |           |           |            |               |
+---------------+-----------+-----------+------------+---------------+
| รัฐบาลแ        | 244       | 181,575   | 121,266    | 12.5          |
| ละรัฐวิสาหกิจ⁽³⁾ |           |           |            |               |
+---------------+-----------+-----------+------------+---------------+
|   เงินกู้        | 120       | 90,759    | 66,103     | 6.8           |
+---------------+-----------+-----------+------------+---------------+
|   ตั๋วเงิน       | 28        | 85,297    | 54,628     | 5.6           |
+---------------+-----------+-----------+------------+---------------+
|               | 96        | 5,519     | 535        | 0.1           |
|  เงินเบิกเกินบัญชี |           |           |            |               |
+---------------+-----------+-----------+------------+---------------+
| ธุรกิจขนาดกลาง  | 13,560    | 327,966   | 211,731    | 21.7          |
+---------------+-----------+-----------+------------+---------------+
|   เงินกู้        | 5,023     | 150,891   | 93,259     | 9.6           |
+---------------+-----------+-----------+------------+---------------+
|   ตั๋วเงิน       | 5,142     | 136,242   | 96,019     | 9.8           |
+---------------+-----------+-----------+------------+---------------+
|               | 3,395     | 40,833    | 22,453     | 2.3           |
|  เงินเบิกเกินบัญชี |           |           |            |               |
+---------------+-----------+-----------+------------+---------------+
| ลูกค้ารายย่อย    | 957,916   | 363,922   | 254,499    | 26.2          |
+---------------+-----------+-----------+------------+---------------+
| สิน            | 136,606   | 138,909   | 91,217     | 9.4           |
| เชื่อธุรกิจรายย่อย |           |           |            |               |
+---------------+-----------+-----------+------------+---------------+
|   สิน          | 137,799   | 141,042   | 110,592    | 11.4          |
| เชื่อเพื่อที่อยู่อาศัย |           |           |            |               |
+---------------+-----------+-----------+------------+---------------+
|               | 683,504   | 83,971    | 52,690     | 5.4           |
|  สินเชื่อส่วนบุคคล |           |           |            |               |
+---------------+-----------+-----------+------------+---------------+
| รวมสินเชื่อทั้งหมด | 974,359   | 1,460,757 | 973,374    | 100.0         |
+---------------+-----------+-----------+------------+---------------+

(1) ข้อมูลนี้เป็นไปตามคำนิยามของสินเชื่อของธนาคารแห่งประเทศไทย
ซึ่งรวมถึงสินเชื่อระหว่างธนาคารและในตลาดเงิน ดังนั้น
จึงอาจไม่สอดคล้องกับตัวเลขเงินสินเชื่อที่ระบุในงบการเงิน

(2) การจัดประเภทเงินให้สินเชื่อไม่ได้จำกัดอยู่ในกลุ่มเดียวเท่านั้นในทุกกรณี ดังนั้น
จึงได้มีการจัดประเภทของสินเชื่อเพื่อวัตถุประสงค์ของตารางนี้ไว้ในกลุ่มธุรกิจหลักเพียงกลุ่มเดียวเท่านั้น
แม้ว่าสินเชื่อเหล่านั้นอาจเข้าเงื่อนไขกลุ่มอื่นด้วย

(3) รัฐบาลมีเงินลงทุนจำนวนมากในหลายบริษัท ในบางกรณี
รัฐบาลมีความเป็นเจ้าของในบริษัทเอกชนสูงกว่าในบริษัทซึ่งอยู่ในบัญชีรายชื่อรัฐวิสาหกิจที่เป็นทางการ
ธนาคารจัดประเภทสินเชื่อที่ให้แก่บริษัทเหล่านั้นเป็นสินเชื่อบริษัทเอกชน มิใช่สินเชื่อรัฐวิสาหกิจ

การให้บริการธุรกิจขนาดใหญ่ (Corporate Banking)

ธนาคารให้บริการสินเชื่อ
การรับเงินฝากและสินเชื่อทางการค้าแก่ลูกค้าในอุตสาหกรรมและภาคเศรษฐกิจต่างๆ
ของไทยเป็นหลัก โดยมีเป้าหมายคือกลุ่มกิจการขนาดใหญ่ของประเทศ
บริษัทในกลุ่มบริษัทข้ามชาติและบริษัทไทยขนาดกลางบางแห่งที่ธนาคารเชื่อว่ามีการจัดการที่แข็งแกร่ง
ความเข้มแข็งทางการเงินและพื้นฐานที่ดี
การดำเนินงานของสายงานธุรกิจขนาดใหญ่ประกอบด้วยฝ่ายงานเจ็ดฝ่าย แยกตามประเภทธุรกิจ
ได้แก่ ฝ่ายธุรกิจอุตสาหกรรม ฝ่ายธุรกิจพาณิชยกรรม ฝ่ายธุรกิจการเกษตร ฝ่ายธุรกิจบริการ
ฝ่ายธุรกิจก่อสร้าง และฝ่ายธุรกิจโครงการสองฝ่าย
การแบ่งงานนี้ทำให้แต่ละฝ่ายมีความเชี่ยวชาญในแต่ละกลุ่มธุรกิจได้ดียิ่งขึ้น
สินเชื่อแก่กลุ่มธุรกิจขนาดใหญ่ได้แก่สินเชื่อแก่เอกชนซึ่งมีวงเงินสูงกว่า 500 ล้านบาท
ซึ่งโดยส่วนใหญ่ของธนาคารอยู่ในสกุลเงินบาท ทั้งนี้
สินเชื่อธุรกิจขนาดใหญ่ส่วนมากเป็นสินเชื่อจากสำนักงานใหญ่ ณ วันที่ 31 ธันวาคม 2549
สินเชื่อธุรกิจเอกชนขนาดใหญ่คิดเป็นร้อยละ 39.6 ของเงินให้สินเชื่อทั้งหมดของธนาคาร

สินเชื่อส่วนใหญ่ประกอบด้วยสินเชื่อระยะสั้น ระยะยาว สินเชื่อเงินทุนหมุนเวียน
สินเชื่อเบิกเงินเกินบัญชี สินเชื่อทางการค้าและสินเชื่อธุรกิจโครงการ
ธนาคารประเมินคำขอสินเชื่อใหม่หรือสินเชื่อเพิ่มเติมแต่ละรายโดยใช้เครื่องมือวิเคราะห์สินเชื่อของธนาคาร
(corporate credit tools)
ซึ่งการประเมินจากกระแสเงินสดของโครงการในปัจจุบันและประมาณการผลประกอบการในอนาคต
รวมทั้งความสามารถในการชำระคืนเป็นหลัก
โดยความเพียงพอของหลักประกันในลำดับรองลงไป

อัตราดอกเบี้ยที่คิดจะอ้างอิงกับอัตราดอกเบี้ยเงินเบิกเกินบัญชี (minimum overdraft rate)
หรือ MOR สำหรับสินเชื่อเงินเบิกเกินบัญชีและสินเชื่อระยะสั้น
หรืออัตราดอกเบี้ยเงินให้กู้ยืมสำหรับลูกค้าชั้นดี (minimum lending rate) หรือ MLR
สำหรับสินเชื่อประเภทอื่น ทั้งนี้ ธนาคารอาจเปลี่ยนแปลงส่วนต่างหรือให้ส่วนลดจากอัตรา MOR หรือ
MLR ได้ โดยขึ้นอยู่กับความเสี่ยงของผู้กู้ ความสัมพันธ์โดยรวมกับผู้กู้
และสภาพแวดล้อมของตลาดในขณะนั้น โดยทั่วไป ส่วนต่างหรือส่วนลดจากอัตรา MOR หรือ MLR
จะเปลี่ยนแปลงตามการประเมินระดับความเสี่ยงของผู้กู้

ธนาคารให้สินเชื่อแก่ธุรกิจขนาดใหญ่ในทุกภาคธุรกิจ
แต่มุ่งเน้นที่ภาคธุรกิจหลักซึ่งมีประสิทธิภาพและอัตราการเติบโตสูง ณ วันที่ 31 ธันวาคม 2549
ธนาคารให้สินเชื่อธุรกิจขนาดใหญ่แก่บริษัทในภาคการผลิต การธนาคารและการเงิน
สาธารณูปโภคและบริการมากที่สุด อุตสาหกรรมหลักในภาคการผลิตได้แก่ อุตสาหกรรมเหล็ก
อาหารและเครื่องดื่ม และสิ่งทอ

-   การให้บริการธุรกิจภาครัฐ

ธนาคารเป็นธนาคารพาณิชย์ที่มีรัฐบาลเป็นผู้ถือหุ้นรายใหญ่ ที่ใหญ่ที่สุดมาเป็นเวลานาน
มีเครือข่ายสาขาในทุกจังหวัด และอำเภอสำคัญของประเทศ
และจดทะเบียนในตลาดหลักทรัพย์แห่งแรกในประเทศไทย
จึงทำให้มีความใกล้ชิดกับหน่วยงานของรัฐและรัฐวิสาหกิจต่างๆ
ตลอดจนบริษัทขนาดใหญ่ที่ทำงานให้กับรัฐวิสาหกิจ และมีสัญญากับภาครัฐหรือได้รับสัมปทานจากภาครัฐ
ส่วนการพิจารณาสินเชื่อธนาคารจะประเมินคำขอสินเชื่อโดยใช้เครื่องมือการวิเคราะห์สินเชื่อเช่นดียวกับการให้สินเชื่อแก่ธุรกิจขนาดใหญ่

-   การให้บริการธุรกิจขนาดกลางและขนาดย่อม

ธนาคารเชื่อว่าธนาคารเป็นหนึ่งในผู้ให้สินเชื่อรายใหญ่สำหรับธุรกิจขนาดกลางและขนาดย่อมในประเทศไทย
โดยมีลูกค้ากว่า 13,000 บัญชี และสินเชื่อจำนวน 211.7 พันล้านบาท คิดเป็นร้อยละ 21.7
ของเงินให้สินเชื่อของธนาคาร ณ วันที่ 31 ธันวาคม
2549บริการเพื่อธุรกิจขนาดกลางและขนาดย่อมเป็นการตอบสนองความต้องการซึ่งเกี่ยวข้องในภาคอุตสาหกรรมต่างๆ
ในประเทศ รวมถึงธุรกิจร้านค้าปลีก ก่อสร้างและวัสดุก่อสร้าง การพาณิชย์ บริษัทนำเข้าและส่งออก
ผู้ค้าวัสดุ ผู้ค้าส่งและตัวแทนจำหน่ายรถยนต์
ธนาคารเชื่อว่าการเติบโตของประเทศไทยในรอบหลายปีที่ผ่านมามาจากธุรกิจขนาดกลางและขนาดย่อมเป็นสำคัญ
ซึ่งสามารถสร้างผลกำไรสูงกว่าสินเชื่อธุรกิจแบบดั้งเดิม
ธนาคารจึงมุ่งเน้นที่จะให้สินเชื่อแก่ภาคธุรกิจนี้ต่อไป
และจะใช้ประโยชน์จากเครือข่ายสาขาที่ครอบคลุมทั่วประเทศเพื่อตอบสนองความต้องการของลูกค้าธุรกิจขนาดกลางและขนาดย่อมทั่วประเทศไทย

สายงานธุรกิจขนาดกลางมุ่งเน้นที่ธุรกิจขนาดกลางและขนาดย่อมซึ่งตั้งอยู่ในภูมิภาคต่างๆ
และแบ่งย่อยเป็นฝ่ายต่างๆ ตามเขตภูมิภาค เพื่อที่จะให้การดูแลเป็นไปอย่างใกล้ชิดยิ่งขึ้น พร้อมทั้ง
ประสานงานกับฝ่ายงานต่างๆ ของธนาคาร
เพื่อนำเสนอผลิตภัณฑ์ที่ตรงกับความต้องการของธุรกิจขนาดกลางและขนาดย่อม

การให้สินเชื่อแก่ธุรกิจขนาดกลางและขนาดย่อมของธนาคารมุ่งเน้นที่ภาคการผลิตและบริการ
ธนาคารเชื่อว่าอุตสาหกรรมเหล่านี้มีแนวโน้มที่จะเติบโตต่อไปในระยะใกล้และระยะปานกลาง
นอกจากนี้ ธุรกิจการท่องเที่ยวในประเทศและการโรงแรมเป็นธุรกิจที่ธนาคารให้ความสำคัญด้วย

ธนาคารมีการให้สินเชื่อแก่ธุรกิจขนาดกลางและขนาดย่อม ได้แก่ สินเชื่อเงินกู้มีกำหนดเวลา
ตั๋วเงินเพื่อการนำเข้า/ส่งออก และสินเชื่อเบิกเงินเกินบัญชี นอกจากนี้ ธนาคารยังให้บริการต่างๆ
ที่เกี่ยวข้องกับการค้า
ซึ่งรวมถึงทรัสต์รีซีท แพ็คกิ้งเครดิต การเรียกเก็บเงิน
การรับรองและการโอนเงินสำหรับเลตเตอร์ออฟเครดิตและหนังสือค้ำประกัน
สินเชื่อส่วนใหญ่ที่ให้แก่ธุรกิจขนาดกลางและขนาดย่อมเป็นอัตราดอกเบี้ยลอยตัว
ซึ่งใช้อัตราดอกเบี้ยเงินให้กู้ยืมสำหรับลูกค้าชั้นดี หรือ MLRเป็นอัตราดอกเบี้ยอ้างอิง

โดยทั่วไป สินเชื่อเกือบทั้งหมดที่ธนาคารให้แก่ธุรกิจ ขนาดกลางและขนาดย่อมที่มีหลักทรัพย์ค้ำประกัน
ธนาคารสามารถให้สินเชื่อเท่ากับมูลค่าของหลักทรัพย์
และมีระเบียบในการประเมินราคาหลักทรัพย์ที่ใช้ค้ำประกันใหม่อย่างน้อยทุก 3 ปี
เว้นแต่จะมีเหตุการณ์ใดเหตุการณ์หนึ่งที่ทำให้ราคาหลักทรัพย์ประกันลดลง เช่น
หลักทรัพย์ประกันประสบวินาศภัย ถูกโจรกรรมหรือการเวนคืน เป็นต้น
ธนาคารจะรีบทำการประเมินราคาหลักประกันใหม่ทันที และหาก
มูลค่าของหลักทรัพย์ประกันลดลงต่ำกว่าเงินให้สินเชื่อ
ธนาคารจะขอให้ผู้กู้มอบหลักทรัพย์เป็นประกันเพิ่มเติม

ในปี 2549
ธนาคารได้จัดตั้งฝ่ายกลยุทธ์วิสาหกิจขนาดกลางและขนาดย่อมขึ้นเพื่อให้บริการที่ครอบคลุมและมีประสิทธิภาพยิ่งขึ้นสำหรับลูกค้าธุรกิจขนาดกลางและขนาดย่อม

-   การให้บริการลูกค้ารายย่อย

ธนาคารให้บริการและเสนอผลิตภัณฑ์ที่ครบวงจรแก่ลูกค้ารายย่อย ซึ่งรวมถึง บริการสินเชื่อรายย่อย
(บริการสินเชื่อรายย่อยเพื่อธุรกิจ สินเชื่อเพื่อที่อยู่อาศัย สินเชื่อส่วนบุคคล) บริการลูกค้ารายย่อย
(เงินฝากประเภทจ่ายคืนเมื่อทวงถาม ออมทรัพย์และประจำ บัญชีเช็ค
การธนาคารอิเล็กทรอนิกส์และ ATM การเสนอขายหลักทรัพย์ที่ออกโดยรัฐบาลและกองทุนรวม
การชำระค่าใช้จ่าย บริการจ่ายเงินเดือนผ่านบัญชีธนาคารและการเรียกเก็บเงินตามเช็ค และอื่นๆ)
บริการให้คำปรึกษาด้านการลงทุนและการธนาคารชุมชน
โดยธนาคารให้ผลิตภัณฑ์และบริการเหล่านี้ผ่านช่องทางต่างๆ ซึ่งรวมถึงสาขา เครื่อง ATM
การให้บริการทางโทรศัพท์และการให้บริการ Internet Banking ณ วันที่ 31 ธันวาคม 2549
ธนาคารให้บริการบัญชีเงินฝาก 13.1 ล้านบัญชีผ่านทางเครือข่ายสาขาและสาขาย่อย 695 แห่ง
และเครื่อง ATM 3,306 เครื่องซึ่งครอบคลุมทั่วประเทศ

ธนาคารนำเสนอวิธีการชำระเงินหลายรูปแบบเพื่ออำนวยความสะดวกแก่ลูกค้าสินเชื่อรายย่อย
รวมถึง การตัดชำระเงินกู้ และดอกเบี้ยจากเงินเดือนสำหรับพนักงานของรัฐ
การชำระคืนเงินกู้ผ่านระบบการโอนเงินอัตโนมัติ
(การโอนเงินจากบัญชีออมทรัพย์ของลูกค้าในจำนวนที่กำหนดไว้ล่วงหน้าโดยอัตโนมัติ)
การชำระคืนเงินกู้ผ่านเครื่อง ATM การธนาคารทางโทรศัพท์ Internet Banking
และเคาน์เตอร์ให้บริการตามสาขาต่างๆ ทั้งนี้
ธนาคารได้พัฒนาผลิตภัณฑ์สินเชื่อรายย่อยอย่างต่อเนื่องเพื่อให้สามารถแข่งขันในภาวะตลาดปัจจุบัน
และศึกษาข้อมูลด้านประชากร กำหนดกลุ่มเป้าหมายสำหรับลูกค้าสินเชื่อรายย่อย
และกำหนดพื้นที่เพื่อการพัฒนาตลาดลูกค้ารายย่อย ต่อไป

สายงานเครือข่ายและสายงานธุรกิจขนาดกลางซึ่งรับผิดชอบสินเชื่อรายย่อย สินเชื่อเพื่อที่อยู่อาศัย
และสินเชื่อส่วนบุคคล ได้แบ่งเป็นกลุ่มงาน ซึ่งตั้งอยู่ในภูมิภาคต่างๆ และแบ่งย่อยเป็นฝ่ายต่างๆ
ตามเขตภูมิภาค ทั้งนี้ ในปี 2549
ธนาคารได้จัดตั้งฝ่ายกลยุทธ์ผลิตภัณฑ์รายย่อยและเครือข่ายขึ้นเพื่อตอบสนองความต้องการของลูกค้ารายย่อยได้ดียิ่งขึ้น

  บริการสินเชื่อรายย่อย

ธนาคารนำเสนอผลิตภัณฑ์สินเชื่อประเภทต่างๆ ซึ่งรวมถึง สินเชื่อธุรกิจรายย่อย
สินเชื่อเพื่อที่อยู่อาศัย สินเชื่อกรุงไทยธนวัฏ และสินเชื่อส่วนบุคคลอื่นๆ ให้แก่ลูกค้า ณ วันที่ 31
ธันวาคม 2549 ธนาคารให้สินเชื่อเพื่อที่อยู่อาศัย สินเชื่อธุรกิจรายย่อย และสินเชื่อส่วนบุคคล
เท่ากับ ร้อยละ 11.4, 9.4 และ 5.4 ของสินเชื่อทั้งหมดตามลำดับ

สินเชื่อส่วนบุคคลของธนาคารส่วนใหญ่ได้แก่สินเชื่อกรุงไทยธนวัฏ
สินเชื่อกรุงไทยธนวัฏส่วนใหญ่เป็นสินเชื่อที่ให้แก่พนักงานของรัฐและรัฐวิสาหกิจ
และได้ขยายไปสู่บริษัทเอกชนขนาดใหญ่ที่ได้จ่ายเงินเดือนให้แก่พนักงาน (payroll)
ผ่านธนาคารโดยมีการหักชำระคืนเงินต้นจากเงินเดือนก่อนที่จะนำเงินเดือนส่วนที่เหลือเข้าบัญชีซึ่งเปิดไว้กับธนาคาร

ธนาคารเชื่อมั่นว่าด้วยฐานลูกค้าและบัญชีเงินฝาก 13.1 ล้านบัญชี
สินเชื่อรายย่อยของธนาคารจะเติบโตควบคู่ไปกับรายได้สุทธิส่วนบุคคลของผู้บริโภค นอกจากนี้
ลูกค้าพนักงานของรัฐและรัฐวิสาหกิจกว่า 1.3 ล้านรายเป็นกลุ่มผู้ประกอบวิชาชีพที่มีความน่าเชื่อถือ
และเป็นกลุ่มลูกหนี้ที่มีศักยภาพในการชำระหนี้สูง

ในปี 2549 ธนาคารกำหนดอัตราดอกเบี้ยสินเชื่อเพื่อที่อยู่อาศัยเป็นแบบลอยตัว
โดยจะมีการคิดดอกเบี้ยในอัตราคงที่ที่ต่ำ ในปีแรกเพียงปีเดียว
โดยอัตราดอกเบี้ยลอยตัวของสินเชื่อเพื่อที่อยู่อาศัยทั้งหมดจะอ้างอิงกับอัตรา MLR
พร้อมส่วนต่างที่กำหนดไว้ล่วงหน้า โดยมีระยะเวลาการผ่อนชำระนานสูงสุด 30 ปี และ
อายุของผู้ขอสินเชื่อรวมระยะเวลาผ่อนชำระหนี้แล้วจะต้องไม่เกิน 65 ปี นอกจากนี้
ธนาคารยังเสนอบริการ สินเชื่อเพื่อชำระคืนเงินกู้จากธนาคารอื่นๆ (Refinance)
แก่ลูกค้าสินเชื่อเพื่อที่อยู่อาศัยด้วย

สินเชื่อ “กรุงไทยเคหะทรัพย์ทวี”
เป็นผลิตภัณฑ์สินเชื่อเพื่อที่อยู่อาศัยหลักของธนาคารที่เปิดโอกาสให้ลูกค้าสามารถชำระอัตราดอกเบี้ยที่ต่ำในปีแรกได้
โดยหลังจากนั้น อัตราดอกเบี้ยจะเท่ากับ MLR ลบ 0.25% ต่อปีตลอดอายุของสัญญา

ธนาคารได้ใช้หลักเกณฑ์การวิเคราะห์ลูกค้ารายย่อย (rule based lending) และพัฒนาระบบ
credit scoring เพื่อช่วยในการพิจารณา สินเชื่อรายย่อย และด้วยระบบงานสินเชื่อแบบ
on-line
ครบทุกขั้นตอนที่ธนาคารได้เริ่มนำมาใช้ในปีนี้จะทำให้ธนาคารสามารถเพิ่มปริมาณเงินให้สินเชื่อเพื่อที่อยู่อาศัยที่มีคุณภาพได้อย่างเร็วขึ้น
ในทางปฏิบัติ สินเชื่อเพื่อที่อยู่อาศัยจะมีทรัพย์สินที่ขอกู้เป็นหลักทรัพย์ค้ำประกัน
วงเงินสินเชื่อเพื่อที่อยู่อาศัยจะไม่เกินกว่าร้อยละ 90 ของมูลค่าประเมิน ทั้งนี้
ธนาคารจะให้วงเงินเท่ากับราคาซื้อในกรณีที่เป็นโครงการพัฒนาอสังหาริมทรัพย์ที่ธนาคารให้การสนับสนุนมาตั้งแต่ช่วงพัฒนาโครงการ
(Project Finance)

ณ วันที่ 31 ธันวาคม 2549 สินเชื่อส่วนบุคคลอื่นๆ มีจำนวนทั้งสิ้นประมาณ 52.7 พันล้านบาท
โดยทั่วไปแล้ว สินเชื่อที่มิใช่สินเชื่อเพื่อที่อยู่อาศัยจะมีอายุสัญญากู้ไม่เกินสิบปี
ยกเว้นวงเงินสินเชื่อธนวัฏซึ่งเป็นสินเชื่อไม่มีกำหนดเวลา ณ วันที่ 31 ธันวาคม 2549
ธนาคารมีสินเชื่อธนวัฏคงค้างจำนวน 30.0 พันล้านบาท
เนื่องจากสินเชื่อบุคคลของธนาคารที่เป็นสินเชื่อหมุนเวียน
มีเงื่อนไขให้ลูกค้ามีเงินเดือนผ่านบัญชีออมทรัพย์ของธนาคารกรุงไทย
ส่วนสินเชื่อที่มีกำหนดระยะเวลามีเงื่อนไขข้อตกลงให้ธนาคารหักเงินเดือนเพื่อชำระหนี้ธนาคาร
จึงทำให้สินเชื่อเหล่านี้เป็นสินเชื่อที่มีคุณภาพสูงและสามารถทำกำไรได้มาก
เนื่องจากธนาคารกำหนดอัตราดอกเบี้ยที่สูงกว่าสินเชื่อเพื่อที่อยู่อาศัย ณ วันที่ 31 ธันวาคม 2549
อัตราดอกเบี้ยปกติสำหรับเงินให้สินเชื่อส่วนบุคคลของธนาคารคืออัตราดอกเบี้ยลูกค้ารายย่อยชั้นดี
หรือ MRR บวกร้อยละ 3.5 ทั้งนี้
วงเงินสินเชื่อส่วนบุคคลหมุนเวียนของธนาคารส่วนมากมีสัญญาค้ำประกันส่วนบุคคลเป็นประกัน
โดยไม่มีการวางหลักทรัพย์เป็นประกัน

ธนาคารเชื่อว่าการเติบโตอย่างต่อเนื่องของประเทศไทยจะส่งผลให้ตลาดสินเชื่อส่วนบุคคล
จะเป็นสินเชื่อประเภทหนึ่งที่มีการเติบโตอย่างรวดเร็วที่สุด อย่างไรก็ตาม
ตลาดสินเชื่อส่วนบุคคลกำลังมีการแข่งขันที่รุนแรงขึ้น
พร้อมกับที่การแข่งขันจากกลุ่มสินเชื่อเพื่อผู้บริโภคและ non-bank ต่างชาติกำลังมีบทบาทสำคัญขึ้น

  บริการบัตรเครดิต

บมจ. บัตรกรุงไทย (KTC) ซึ่งเป็นบริษัทในเครือของธนาคาร (ณ วันที่ 31 ธันวาคม 2549
ธนาคารมีสัดส่วนการถือหุ้น KTC ร้อยละ 47.61) ได้ให้บริการบัตรเครดิตและสินเชื่อส่วนบุคคล ซึ่ง
KTC เป็นผู้ออกบัตรเครดิตรายใหญ่ที่สุดในประเทศ โดยมีบัตรเครดิตอยู่ประมาณ 1.4 ล้านใบ ณ
วันที่ 31 ธันวาคม 2549

ธนาคารได้ให้บริการ back-office
และบริการสนับสนุนทางด้านเทคโนโลยีสารสนเทศแก่บริษัทในขณะเดียวกัน KTC
ได้ตกลงที่จะเป็นผู้บริหารธุรกิจบัตรเดบิตของธนาคาร

ปัจจุบันลูกค้าสามารถสมัครเป็นลูกค้าบัตรเครดิตและลูกค้าสินเชื่อส่วนบุคคลของ KTC
ตลอดจนชำระค่าธรรมเนียมผ่านทางช่องทางการให้บริการของธนาคารได้ ทั้งนี้ KTC
เป็นผู้พิจารณาอนุมัติสมัครบัตรเครดิตและสินเชื่อตามขั้นตอนการอนุมัติของบริษัท
พร้อมทั้งตรวจสอบประวัติของลูกค้าจากศูนย์ข้อมูลเครดิตเพื่อประกอบการพิจารณาอนุมัติด้วย

  บริการเงินฝาก

ธุรกิจเพื่อลูกค้ารายย่อยของธนาคารรวมถึงบัญชีประเภทจ่ายคืนเมื่อทวงถาม (เช็ค)
บัญชีออมทรัพย์และการรับเงินฝากประจำ การธนาคารอิเล็กทรอนิกส์และบริการบัตร ATM
การเสนอขายหลักทรัพย์ที่ออกโดยรัฐบาลและกองทุนรวม การชำระเงิน
บริการจ่ายเงินเดือนผ่านบัญชีธนาคารและเรียกเก็บเงินตามเช็ค และบริการอื่นๆ

ตารางดังต่อไปนี้แสดงข้อมูลเกี่ยวกับประเภทของบัญชีเงินฝากที่ธนาคารให้บริการ

  -------------------------------- ------------- ------------ -------------
                                                 หน่วย : บัญชี   

  จำนวนบัญชี⁽¹⁾                      31 ธ.ค. 47    31 ธ.ค. 48   31 ธ.ค. 49

  เงินฝากประเภทจ่ายคืนเมื่อทวงถาม       280,536       290,604      296,229

  เงินฝากประเภทออมทรัพย์              10,758,621    11,974,942   11,947,640

  เงินฝากประจำ                      736,840       728,038      871,941

  รวม                              11,775,997    12,993,584   13,115,810
  -------------------------------- ------------- ------------ -------------

  (1) รวมบัญชีเงินฝากสถาบันการเงิน

ตารางดังต่อไปนี้แสดงรายละเอียดของฐานเงินฝากในประเทศของธนาคารตามข้อมูลงบการเงินรวม

+---------------------+------+------+-------+-------+-------+-------+
|                     |      |      |       |       | หน่วย  |       |
|                     |      |      |       |       | :     |       |
|                     |      |      |       |       | ล     |       |
|                     |      |      |       |       | ้านบาท |       |
+---------------------+------+------+-------+-------+-------+-------+
|                     | 2547 |      | 2548  |       | 2549  |       |
+---------------------+------+------+-------+-------+-------+-------+
|                     | จ    | ร้อ   | จำนวน | ร้อยล  | จำนวน | ร้อยล  |
|                     | ำนวน | ยละข |       | ะของย |       | ะของย |
|                     |      | องยอ |       | อดรวม |       | อดรวม |
|                     |      | ดรวม |       |       |       |       |
+---------------------+------+------+-------+-------+-------+-------+
| เงินฝากในประเทศ      |      |      |       |       |       |       |
+---------------------+------+------+-------+-------+-------+-------+
| เงินฝากสกุลบาท        |      |      |       |       |       |       |
+---------------------+------+------+-------+-------+-------+-------+
|   เงินฝากป           | 61   | 6.1  | 8     | 8.6   | 7     | 8.0   |
| ระเภทจ่ายคืนเมื่อทวงถาม | ,014 |      | 4,935 |       | 6,833 |       |
+---------------------+------+------+-------+-------+-------+-------+
|                     | 447  | 44.7 | 48    | 49.5  | 43    | 45.1  |
| เงินฝากประเภทออมทรัพย์ | ,482 |      | 5,649 |       | 5,429 |       |
+---------------------+------+------+-------+-------+-------+-------+
|   เงินฝากประจำ       |      |      |       |       |       |       |
+---------------------+------+------+-------+-------+-------+-------+
|   ไม่เกิน 3 เดือน      | 200  | 20.1 | 20    | 21.2  | 19    | 19.8  |
|                     | ,995 |      | 7,939 |       | 1,098 |       |
+---------------------+------+------+-------+-------+-------+-------+
|   เกิน 3 เดือนแต่ไม่เกิน | 16   | 1.6  | 1     | 1.7   | 7     | 8.3   |
|   6 เดือน            | ,528 |      | 6,758 |       | 9,613 |       |
+---------------------+------+------+-------+-------+-------+-------+
|   เกิน 6 เดือนแต่ไม่เกิน | 116  | 11.6 | 8     | 8.5   | 9     | 9.8   |
|   12 เดือน           | ,264 |      | 3,189 |       | 4,568 |       |
+---------------------+------+------+-------+-------+-------+-------+
|   เกิน 12 เดือน       | 148  | 14.8 | 9     | 9.3   | 6     | 6.7   |
|                     | ,646 |      | 0,965 |       | 4,806 |       |
+---------------------+------+------+-------+-------+-------+-------+
|   รวมเงินฝากประจำ    | 482  | 48.1 | 39    | 40.7  | 43    | 44.6  |
|                     | ,433 |      | 8,851 |       | 0,085 |       |
+---------------------+------+------+-------+-------+-------+-------+
| รวมเงินฝ             | 990  | 98.9 | 96    | 98.8  | 94    | 97.7  |
| ากสกุลเงินบาทในประเทศ | ,929 |      | 9,435 |       | 2,347 |       |
+---------------------+------+------+-------+-------+-------+-------+
|   เง                | 10   | 1.1  | 1     | 1.2   | 2     | 2.3   |
| ินฝากสกุลเงินต่างประเทศ | ,946 |      | 2,300 |       | 2,398 |       |
+---------------------+------+------+-------+-------+-------+-------+
| รวมเงินฝากในประเทศ   | 1    | 1    | 98    | 100.0 | 96    | 100.0 |
|                     | ,001 | 00.0 | 1,735 |       | 4,745 |       |
|                     | ,875 |      |       |       |       |       |
+---------------------+------+------+-------+-------+-------+-------+

ณ วันที่ 31 ธันวาคม 2549 ธนาคารมีเงินฝากในประเทศจำนวน 964.7 พันล้านบาท
โดยเป็นบัญชีเงินฝาก 13 ล้านบัญชี ซึ่งถือเป็นหนึ่งในฐานเงินฝากที่เข้มแข็งของธนาคาร
โดยเฉพาะอย่างยิ่ง ร้อยละ 44.6 ของเงินฝากเหล่านี้เป็นเงินฝากประจำ (โดยร้อยละ 6.7
ของยอดเงินฝากมีระยะเวลาการฝากเกิน 12 เดือน)
แสดงให้เห็นว่าลูกค้ามีความเชื่อมั่นในความแข็งแกร่งทางการเงินและความมีเสถียรภาพของธนาคาร

-   การธนาคารชุมชน

ธนาคารมีนโยบายส่งเสริมให้ประชาชนเข้าถึงบริการทางการเงินขั้นพื้นฐานครอบคลุมพื้นที่ทั่วประเทศ
ตลอดจนสนับสนุนโครงการตามนโยบายของรัฐบาลด้านการพัฒนาและการเป็นแหล่งทุนให้กับประชาชนในระดับฐานรากของประเทศ
ติดตามดูแลคุณภาพหนี้
จัดทำกลยุทธส่งเสริมพัฒนาศักยภาพชุมชนด้านการจัดการร่วมกับหน่วยงานที่เกี่ยวข้อง
รวมทั้งการจัดกิจกรรมทางการตลาดเพื่อส่งเสริมความสัมพันธ์ที่ดีระหว่างธนาคารกับชุมชน

ธนาคารจึงได้ร่วมกับสำนักงานกองทุนหมู่บ้านและชุมชนเมืองแห่งชาติจัดกิจกรรมเชิงปฏิบัติการเพื่อการขับเคลื่อนการดำเนินงานของกองทุนหมู่บ้านและชุมชนเมืองทั่วประเทศ
เพื่อให้เงินกู้และยกระดับให้เป็นสถาบันการเงินชุมชน
และร่วมกับสำนักงานบริหารการแปลงสินทรัพย์เป็นทุนจัดนิทรรศการและเผยแพร่ความสำเร็จของผู้เข้าร่วมโครงการ

-   เครือข่ายสาขา

ธนาคารให้บริการผลิตภัณฑ์และบริการต่างๆ
แก่ลูกค้ารายย่อยผ่านเครือข่ายสาขาที่กระจายอยู่อย่างทั่วถึง
โดยจำนวนสาขาของธนาคารเพิ่มขึ้นจาก 288 แห่งในปี 2531 เป็น 695 แห่ง ณ วันที่ 31
ธันวาคม 2549 ซึ่งตารางต่อไปนี้แสดงเครือข่ายของธนาคาร

+--------------------------------+-----------+-----------+------------+
|                                | 31 ธ.ค.   | 31 ธ.ค.   | 31 ธ.ค. 49 |
|                                | 47 ⁽¹⁾⁽²⁾ | 48 ⁽¹⁾⁽²⁾ | ⁽¹⁾⁽³⁾     |
+--------------------------------+-----------+-----------+------------+
| จำนวนสาขาในประเทศ              |           |           |            |
+--------------------------------+-----------+-----------+------------+
| สาขาเต็มรูปแบบ                   |           |           |            |
+--------------------------------+-----------+-----------+------------+
|   กรุงเทพมหานคร                 | 115       | 125       | 127        |
+--------------------------------+-----------+-----------+------------+
|   ภาคเหนือ                      | 98        | 101       | 101        |
+--------------------------------+-----------+-----------+------------+
|   ภาคกลาง                      | 159       | 169       | 170        |
+--------------------------------+-----------+-----------+------------+
|   ภาคตะวันออกเฉียงเหนือ           | 94        | 96        | 98         |
+--------------------------------+-----------+-----------+------------+
|   ภาคใต้                        | 84        | 80        | 81         |
+--------------------------------+-----------+-----------+------------+
| รวม                            | 550       | 571       | 577        |
+--------------------------------+-----------+-----------+------------+
| สาขาย่อย                        |           |           |            |
+--------------------------------+-----------+-----------+------------+
|   กรุงเทพมหานคร                 | 31        | 30        | 46         |
+--------------------------------+-----------+-----------+------------+
|   ภาคเหนือ                      | 5         | 2         | 7          |
+--------------------------------+-----------+-----------+------------+
|   ภาคกลาง                      | 13        | 19        | 38         |
+--------------------------------+-----------+-----------+------------+
|   ภาคตะวันออกเฉียงเหนือ           | 12        | 14        | 15         |
+--------------------------------+-----------+-----------+------------+
|   ภาคใต้                        | 8         | 7         | 12         |
+--------------------------------+-----------+-----------+------------+
| รวม                            | 69        | 72        | 118        |
+--------------------------------+-----------+-----------+------------+
|   จำนวนสาขาทั้งสิ้น                | 619       | 643       | 695        |
+--------------------------------+-----------+-----------+------------+
| จำ                             | 47        | 48        | 49         |
| นวนสำนักแลกเปลี่ยนเงินตราต่างประเทศ |           |           |            |
+--------------------------------+-----------+-----------+------------+
| (1) รวมสาขาธนาคารชาริอะฮ์ จำนวน  |           |           |            |
| 18 แห่งของธนาคารซึ่งขายไปเมื่อปี     |           |           |            |
| 2548                           |           |           |            |
|                                |           |           |            |
| (2) ข้อมูลจากธนาคารแห่งประเทศไทย  |           |           |            |
|                                |           |           |            |
| (3)                            |           |           |            |
| ข้อมูลจำนวนสาขา                  |           |           |            |
| เต็มรูปแบบและสาขาย่อยแบ่งเป็นรายภาค |           |           |            |
| ไม่ตรงกับข้อ                      |           |           |            |
| มูลของธนาคารแห่งประเทศไทยที่แสดงใน |           |           |            |
| www.bot.or.th                  |           |           |            |
| เนื่องจากเ                       |           |           |            |
| กณฑ์ที่ใช้ในการการกำหนดเขตแตกต่างกัน |           |           |            |
+--------------------------------+-----------+-----------+------------+

กลยุทธ์การพัฒนาสาขาของธนาคารคือการขยายเครือข่ายสาขาหลักในเขตกรุงเทพฯ
และเขตนครหลวง และย้ายเครื่อง ATM ไปยังพื้นที่ที่มีความต้องการใช้บริการสูง ในขณะเดียวกัน
ธนาคารยังได้ปรับปรุงประสิทธิภาพการดำเนินงานของธนาคารด้วย ทั้งนี้
ตามขั้นตอนการอนุมัติของธนาคารแห่งประเทศไทย
ธนาคารพาณิชย์ไทยทุกแห่งต้องได้รับการอนุมัติจากธนาคารแห่งประเทศไทยก่อนเปิดสาขาใหม่
ธนาคารแห่งประเทศไทยจะพิจารณาปริมาณสาขาของผู้ยื่นคำขอในเขตกรุงเทพฯ
หรือเขตนครหลวงอื่นๆ โดยเปรียบเทียบกับพื้นที่ที่มีการพัฒนาน้อยกว่า
เมื่อธนาคารเปิดสาขาแห่งใหม่ในเขตกรุงเทพฯ หรือเขตนครหลวงอื่นๆ นอกจากนี้
ธนาคารจะต้องได้รับอนุญาตจากธนาคารแห่งประเทศไทยในการปิดสาขา
ซึ่งอาจมิได้พิจารณาบนหลักการของการสร้างกำไรเพียงอย่างเดียว โดยทั่วไป
ธนาคารจะยื่นคำขอต่อธนาคารแห่งประเทศไทยก็ต่อเมื่อธนาคารกำหนดที่ตั้งสำหรับสาขาใหม่

ธนาคารได้จัดสรรทรัพยากรจำนวนมากเพื่อการให้บริการที่ดีที่สุดแก่ลูกค้าภาครัฐและรัฐวิสาหกิจ
ตัวอย่างเช่น ธนาคารได้จัดตั้งสาขาและสาขาย่อยขึ้นที่ที่ทำการของรัฐวิสาหกิจและรัฐบาล
ตารางข้างล่างนี้แสดง
ถึงสาขาและสาขาย่อยซึ่งตั้งอยู่ในสถานที่ของลูกค้า

+-------------------------------------+--------------------------------+
| สาขาและสาขาย่อย ณ ที่ทำการของรัฐวิสาหกิจ  | สาขาและสาขาย่อย ณ               |
|                                     | ที่ทำการของรัฐบาล                 |
+-------------------------------------+--------------------------------+
| การเคหะแห่งชาติ                       | กรมศุลกากร                      |
+-------------------------------------+--------------------------------+
| บมจ.ปตท.                            | กระทรวงศึกษาธิการ                |
| บมจ.ปตท. สำรวจและผลิตปิโตรเลี่ยม        |                                |
|                                     | กระทรวงแรงงานและสวัสดิการสังคม    |
+-------------------------------------+--------------------------------+
| การท่องเที่ยวแห่งประเทศไทย              | กระทรวงการคลัง                  |
+-------------------------------------+--------------------------------+
| การท่าเรือแห่งประเทศไทย                | กรมสรรพากร                     |
+-------------------------------------+--------------------------------+
| การไฟฟ้านครหลวง (เพลินจิต)             | สภากรุงเทพมหานคร                |
+-------------------------------------+--------------------------------+
| องค์การเภสัชกรรม                      | รัฐสภา                          |
+-------------------------------------+--------------------------------+
| บมจ.ทีโอที                            | ทำเนียบรัฐบาล                    |
+-------------------------------------+--------------------------------+
| การประปานครหลวง                     | กระทรวงพาณิชย์                   |
+-------------------------------------+--------------------------------+
| การสื่อสารแห่งประเทศไทย                | กระทรวงสาธารณสุข ติวานนท์         |
+-------------------------------------+--------------------------------+
| บมจ.การบินไทย                        | ศูนย์ราชการสุพรรณบุรี               |
+-------------------------------------+--------------------------------+
| ท่าอากาศยานนานาชาติกรุงเทพ             | ศาลากลางจังหวัดราชบุรี             |
+-------------------------------------+--------------------------------+
| สาขาย่อยการไฟฟ้าส่วนภูมิภาค              | ศาลากลางจังหวัดนครศรีธรรมราช      |
+-------------------------------------+--------------------------------+
| การไฟฟ้าฝ่ายผลิตแห่งประเทศไทย (บางกรวย) | โรงพยาบาลมหาราช นครราชสีมา      |
+-------------------------------------+--------------------------------+
| โรงไฟฟ้าบางปะกง                      | โรงพยาบาลหาดใหญ่                |
+-------------------------------------+--------------------------------+
| ท่าอากาศยานนานาชาติภูเก็ต               | โรงพยาบาลมหาราช นครศรีธรรมราช   |
|                                     |                                |
| ย่อยศูนย์ปฏิบัติการ บมจ.การบินไทย          | ย่อยสำนักงาน ก.พ.                |
|                                     |                                |
| ย่อ                                  | ย่อยศาลาว่าการกรุงเทพมหานคร 2     |
| ยศูนย์การขนส่งสาธารณะท่าอากาศยานสุวรรณภูมิ |                                |
|                                     | ย่อยศาลากลางจังหวัดนครราชสีมา      |
| ย่อยสำนักงานท่าอากาศยานสุวรรณภูมิ         |                                |
|                                     |                                |
| ย่อยอาคารปลอดอากรท่าอาศยานสุวรรณภูมิ     |                                |
+-------------------------------------+--------------------------------+

ธนาคารเชื่อว่าสาขา ณ ที่ทำการของรัฐและรัฐวิสาหกิจเหล่านี้ช่วยให้ธนาคารสามารถให้บริการแก่
ฐานลูกค้ากลุ่มสำคัญนี้ได้ โดยลูกค้าได้รับความสะดวกและมีความพึงพอใจสูงเสมอมา

สาขาจำนวน 695 แห่งเชื่อมโยงกับระบบคอมพิวเตอร์เครือข่าย
เจ้าหน้าที่สาขาสามารถตรวจสอบประวัติการชำระเงิน
และยอดเงินในบัญชีของลูกค้าได้โดยใช้ซอฟต์แวร์การบริหารจัดการ สาขาต่างๆ
สามารถใช้ข้อมูลนี้เพื่อพิจารณาประเภทของสินเชื่อที่ลูกค้าแต่ละรายใช้บริการ
และพัฒนาแผนการเสนอขายผลิตภัณฑ์อื่นๆ ที่เกี่ยวข้อง ที่เหมาะสม สำหรับลูกค้าเฉพาะราย
โดยพนักงานสาขาได้รับการฝึกอบรมการใช้ระบบคอมพิวเตอร์
เพื่อการสร้างมาตรฐานการบริการแก่ลูกค้าทั่วประเทศ

-   ATM

ธนาคารเป็นธนาคารแห่งแรกที่มีเครื่อง ATM อยู่ในทุกจังหวัดของประเทศไทย
และเป็นหนึ่งในธนาคารที่มีเครือข่าย ATM ที่ใหญ่ที่สุดของประเทศ โดย ณ.สิ้นปี 2549
ธนาคารมีเครื่อง ATM 3,306 เครื่อง ซึ่งให้บริการต่างๆ อาทิ การชำระค่าใช้จ่าย การโอนเงิน
ธุรกรรมเกี่ยวกับกองทุนรวม และการเชื่อมโยงกับเครือข่ายระหว่างประเทศ ได้แก่ PLUS ,
Cirrus , Cross Border ( AseanPay , Cups ) ของ Cirrus และเครือข่าย PLUS
ธนาคารมีแผนที่จะตั้งเครื่อง ATM เพิ่มเติมอีก 1,000 เครื่องในปี 2550 เพื่อรองรับบัตร ATM
ที่ใช้อยู่ประมาณ 7.5 ล้านใบ ซึ่งให้บริการบัตร ATM คลาสสิค บัตรทอง บัตรสถาบันและบัตรวีซ่า
เดบิต เครือข่าย ATM ของธนาคารถือได้ว่าเป็นเครือข่ายที่ครอบคลุมที่สุดโดยเฉพาะ
ในหน่วยงานราชการ และรัฐวิสาหกิจ
ซึ่งทำให้ธนาคารมีโอกาสเสริมสร้างความสัมพันธ์กับหน่วยงานของรัฐหลายแห่งได้ ทั้งนี้
ธนาคารมีแผนที่จะย้ายเครื่อง ATM ออกนอกอาคารของรัฐบางแห่ง
เพื่อที่จะขยายการให้บริการนอกเวลาราชการ

ธนาคารมีรายได้จากค่าธรรมเนียมทั้งรายงวดและรายธุรกรรมจากบริการ ATM
โดยธนาคารคิดค่าธรรมเนียมครั้งแรกจากลูกค้าแต่ละรายจำนวน 50 บาทถึง 100 บาท
และคิดค่าธรรมเนียมรายปีสำหรับบัตรแต่ละใบในอัตราระหว่าง 100 บาทถึง 150 บาท
และเรียกเก็บค่าธรรมเนียมเพิ่มเติมสำหรับการโอนเงินระหว่างจังหวัดและระหว่างธนาคาร
เนื่องจากธนาคารเป็นสมาชิกอยู่ในศูนย์หักบัญชี ATM (ATM Settlement Center)
ซึ่งทำให้ผู้ถือบัตร ATM ของธนาคารอื่นสามารถใช้บัตร ATM ที่เครื่อง ATM ของธนาคารได้
โดยจะเรียกเก็บค่าธรรมเนียมการใช้บริการจากธนาคารผู้ออกบัตร ทั้งนี้
ความสะดวกในด้านที่ตั้งของเครื่อง ATM จะช่วยให้ธนาคารสามารถสร้างลูกค้าบัญชีเงินฝากเพิ่มขึ้น

KTB Convenience Corner เป็นพื้นที่ให้บริการธนาคารทางอิเล็คทรอนิกส์
ประกอบด้วยสำนักแลกเปลี่ยนเงินตราต่างประเทศ เครื่อง ATM เครื่องฝากเงินอัตโนมัติ (ADM)
และเครื่องปรับรายการในสมุดบัญชีอัตโนมัติ (Passbook Update Machine)
ซึ่งทำให้ธนาคารสามารถให้บริการฝาก ถอนและโอนเงิน บริการชำระค่าใช้จ่ายสาธารณูปโภค
บริการแลกเปลี่ยนเงินตราต่างประเทศและบริการปรับรายการในสมุดบัญชีได้ตลอด 24 ชั่วโมง
ธนาคารมี KTB Convenience Corner จำนวน 38 แห่ง ณ 31 ธันวาคม 2549

-   การธนาคารในลักษณะบริการตนเอง (Self-Service Banking)

นอกจากเครื่อง ATM แล้ว
ธนาคารยังได้จัดให้ลูกค้าสามารถใช้บริการเกี่ยวกับบัญชีเงินฝากผ่านช่องทางดังต่อไปนี้

-   Krungthai Telebank

-   Internet Banking

-   พาณิชย์อิเล็กทรอนิกส์ (Direct Debit Payment Gateway)

-   เอ็ม-แบงกิ้ง (M-Banking)

-   FEDI (Financial Eletronic Data Interchange)

  Krungthai Telebank

Krungthai Telebank คือระบบการธนาคารทางโทรศัพท์ซึ่งเริ่มนำมาใช้ในปี 2532
ลูกค้าสามารถทำการสอบถามเกี่ยวกับบัญชีของตน โอนเงิน
ชำระค่าบริการและออกเช็คผ่านทางโทรศัพท์ได้

  Internet Banking และพาณิชย์อิเล็กทรอนิกส์

ธนาคารได้เริ่มให้บริการ Internet Banking ในปี 2543
ธนาคารอยู่ในระหว่างการพัฒนาระบบพาณิชย์อิเล็กทรอนิกส์ หรือ E-commerce
เพื่อการเสนอผลิตภัณฑ์อิเล็กทรอนิกส์แก่ลูกค้า
ในขณะที่ธนาคารคาดหมายที่จะทำการตลาดบริการอิเล็กทรอนิกส์กับหน่วยงานของรัฐและรัฐวิสาหกิจอย่างจริงจัง
ลูกค้าภาคเอกชนและค้าปลีกก็จะเห็นว่าบริการอิเล็กทรอนิกส์ของธนาคารช่วยอำนวยความสะดวก
โดยเฉพาะอย่างยิ่ง สำหรับเป็นช่องทางการชำระเงิน ตัวอย่างเช่น
ลูกค้าภาคเอกชนสามารถทำการชำระภาษีมูลค่าเพิ่ม ภาษีหัก ณ
ที่จ่ายและภาษีเงินได้ให้กับกรมสรรพากรได้
อีกทั้งบริษัทเอกชนและบุคคลธรรมดาสามารถใช้เครือข่ายออนไลน์ของธนาคารในการชำระค่าโทรศัพท์
ไฟฟ้าและน้ำประปาได้เช่นกัน
ธนาคารได้ทำความตกลงร่วมมือทางเทคโนโลยีสารสนเทศเพื่ออนุญาตให้ผู้ประกอบการสามารถชำระค่าธรรมเนียมต่างๆ
ผ่านผู้ให้บริการ Electronic Data Interchange
โดยใช้เครือข่ายเฉพาะของการสื่อสารแห่งประเทศไทยและบริษัท เทรดสยาม จำกัด

ธนาคารได้สนับสนุนให้นักศึกษามหาวิทยาลัยเปิดบัญชีกับธนาคารและใช้บริการ KTB Online
และบริการ Krungthai Telebank เพื่อการลงทะเบียนเรียนออนไลน์และชำระเงินออนไลน์
เพื่อที่จะเข้าถึงกลุ่มลูกค้าที่
ยังไม่ได้ใช้บริการของธนาคาร ธนาคารคาดหมายที่จะพัฒนาผู้ใช้บริการออนไลน์กลุ่มนี้
ซึ่งจะมีความต้องการ
ใช้บริการต่างๆ ของธนาคารเพิ่มขึ้นภายหลังจากที่จบการศึกษาแล้ว

-   การธนาคารระหว่างประเทศ

  ธุรกิจการธนาคารสาขาต่างประเทศ

ณ วันที่ 31 ธันวาคม 2549 ปริมาณธุรกิจของธนาคารที่ดำเนินงานผ่านสาขาต่างประเทศ
คิดเป็นร้อยละ 1.1 ของเงินให้สินเชื่อทั้งหมด
การให้สินเชื่อระหว่างประเทศจะเน้นการทำธุรกิจระหว่างประเทศ
และการให้สินเชื่อแก่ผู้ลงทุนไทยและบริษัทข้ามชาติรวมทั้งบริษัทท้องถิ่น โดยปกติ
สาขาต่างประเทศของธนาคารให้สินเชื่อในสกุลเงินท้องถิ่นและสกุลเงินหลัก ดอลลาร์สหรัฐ
นอกจากนี้ สาขาต่างประเทศยังทำธุรกรรมโอนเงิน ชำระเงิน

ธนาคารใช้สาขาในต่างประเทศ โดยเฉพาะอย่างยิ่ง สาขาสิงคโปร์
ในการทำธุรกรรมเกี่ยวกับการจัดหาเงินทุนในสกุลเงินต่างประเทศ
และสนับสนุนสำนักงานใหญ่ในด้านการแลกเปลี่ยนเงินตราต่างประเทศของธนาคาร
และการทำธุรกรรม swap และธุรกรรมอนุพันธ์อื่นๆ
ที่เกี่ยวกับกลยุทธ์การป้องกันความเสี่ยงของธนาคาร

ธนาคารมีสาขาต่างประเทศเจ็ดแห่งซึ่งตั้งอยู่ที่ลอสแองเจลิส สิงคโปร์ คุนหมิง มุมไบ พนมเปญ
เสียมเรียบ และเวียงจันทน์

โดยทั่วไป สาขาแต่ละแห่งจะปฏิบัติตามขั้นตอนการอนุมัติและตรวจสอบสินเชื่อของธนาคาร
และได้รับการตรวจสอบจากคณะผู้ตรวจสอบภายในของธนาคารและผู้ตรวจสอบภายนอกอย่างน้อยปีละครั้ง
นอกจากนี้ สาขาแต่ละแห่งจะอยู่ในการกำกับดูแลของหน่วยงานกำกับดูแลธนาคารในประเทศนั้น
สำหรับการพิจารณาธุรกรรมสินเชื่อของสาขาต่างประเทศ
สาขาจะเป็นผู้จัดทำบันทึกเพื่อขออนุมัติต่อสำนักงานใหญ่
โดยอำนาจอนุมัติจะยึดตามระเบียบปฏิบัติงานของสำนักงานใหญ่

  บริการการค้าระหว่างประเทศ

ฝ่ายการค้าต่างประเทศและศูนย์ธุรกิจต่างประเทศซึ่งเป็นหน่วยงานของกลุ่มปฏิบัติการธุรกิจระหว่างประเทศ
เป็นผู้ให้บริการด้านเอกสารเกี่ยวกับพิธีการ การค้าระหว่างประเทศในการสั่งสินค้าเข้า
ส่งสินค้าออก และหนังสือค้ำประกันต่างประเทศ ดังนี้

1.  บริการด้านสินค้าเข้า ได้แก่ บริการเปิด/แก้ไขเลตเตอร์ออฟเครดิต ( Letter of Credit
    : L/C) เพื่อชำระค่าสินค้า (L/C Issuance / Amendment),
    บริการสินเชื่อเพื่อการนำเข้า (Trust Receipt : T/R)
    บริการเรียกเก็บเงินตามตั๋วเรียกเก็บสินค้าเข้า (Import Bills for Collection),
    Shipping Guarantee (S/G) & Delivery Order (D/O), Forward Contract,
    บริการเงินโอนออกเพื่อชำระค่าสินค้า (Outward Remittance)

2.  บริการด้านสินค้าออก ได้แก่ บริการแจ้งการเปิด / แก้ไข / โอน / ยืนยัน L/C,
    บริการโอนสิทธิการชำระเงินตาม L/C และ B/C(Assignment of proceeds under
    L/C and B/C), บริการรับซื้อตั๋วสินค้าออกตาม L/C, บริการรับซื้อตั๋วสินค้าออกตาม L/C
    แบบ Without Recourse, บริการรับซื้อตั๋วเรียกเก็บสินค้าออก,
    บริการเรียกเก็บเงินตามตั๋วสินค้าออก, บริการสินเชื่อเพื่อการส่งออก, Forward
    Contract, e-Export Bills บริการให้ลูกค้า Present เอกสารส่งออกผ่านระบบ
    Internet และ บริการแจ้งการเปิด / แก้ไข L/C ผ่าน Internet (e-Mail L/C
    Advising)

3.  บริการด้านหนังสือค้ำประกัน( Letter of guarantee และ Standby L/C )ได้แก่
    บริการแจ้งการเปิด / แก้ไข หนังสือค้ำประกัน Letter of guarantee และ Standby
    L/C, บริการออก / แก้ไข หนังสือค้ำประกัน Letter of guarantee และ Standby
    L/Cตามคำขอของธนาคารตัวแทนในต่างประเทศต่อผู้รับประโยชน์ในประเทศไทย และ
    ตามคำขอของลูกค้าต่อผู้รับประโยชน์ในต่างประเทศ และบริการอื่น เช่น
    ออกหนังสือรับรองฐานะการเงินของลูกค้า เป็นต้น

-   ธุรกิจตลาดทุน

ธนาคารได้รับใบอนุญาตประกอบธุรกิจจัดจำหน่ายหลักทรัพย์ทั้งตราสารทุนและตราสารหนี้
รวมทั้งใบอนุญาตประกอบธุรกิจค้าตราสารหนี้ ทั้งพันธบัตรรัฐบาลและตราสารหนี้ภาคเอกชน
ปัจจุบันธนาคารได้ประกอบธุรกรรมซื้อขายตราสารหนี้ทั้งกับลูกค้ารายย่อยและลูกค้าสถาบันในประเทศอย่างกว้างขวาง
และในปี 2549 ธนาคารเป็นผู้ร่วมจัดจำหน่ายตราสารหนี้ของ บริษัท ออสเปรย์ ซีรี่ส์ ทู จำกัด
และบริษัท ไทยเบฟเวอเรจ จำกัด (มหาชน) นอกจากนี้
ธนาคารได้เป็นตัวแทนจำหน่ายหุ้นสามัญเพิ่มทุน บริษัท โรงกลั่นน้ำมันระยอง จำกัด (มหาชน)
ที่เสนอขายต่อประชาชนเป็นครั้งแรก และหุ้นสามัญเพิ่มทุน บริษัท ปตท.เคมิคอล จำกัด (มหาชน)
และทำหน้าที่เป็นนายหน้าซื้อขาย ค้า และจัดจำหน่ายหน่วยลงทุนสำหรับกองทุนต่างๆ อาทิ
กองทุนเปิดกรุงไทยหุ้นผสมตราสารหนี้ปันผล ซึ่งบริหารจัดการโดยบริษัทในเครือของธนาคาร
โดยได้พัฒนาระบบเทคโนโลยีสารสนเทศเพื่อสนับสนุนและอำนวยความสะดวกการจองซื้อหลักทรัพย์ที่สาขาทั่วประเทศเพื่อเตรียมพร้อมที่จะขยายธุรกรรมการจำหน่ายหลักทรัพย์ผ่านเครือข่ายสาขาของธนาคารอีกด้วย

ธนาคารประกอบธุรกรรมการลงทุนในหลักทรัพย์ทั้งตราสารทุนและตราสารหนี้
โดยมีวัตถุประสงค์เพื่อดำรงสินทรัพย์สภาพคล่องตามที่ธนาคารแห่งประเทศไทยกำหนด
บริหารสภาพคล่องของธนาคาร เพิ่มรายได้จากรายได้ดอกเบี้ยเงินลงทุน
และส่งเสริมธุรกิจหลักของธนาคาร โดยลงทุนในหลักทรัพย์อย่างระมัดระวัง
ปฏิบัติตามนโยบายการลงทุนซึ่งมีการแก้ไขปรับปรุงอย่างสม่ำเสมอ
และพิจารณาผลตอบแทนที่คาดว่าจะได้รับจากการลงทุนในหลักทรัพย์ดังกล่าวเทียบกับต้นทุนเงินทุนของธนาคาร
ความเสี่ยงที่เกี่ยวข้องกับหลักทรัพย์ สภาวะตลาด สภาพคล่อง อายุของหลักทรัพย์
และระยะเวลาการลงทุน

สำหรับการลงทุนในตราสารหนี้ ธนาคารจะลงทุนระยะยาวเป็นหลัก
มุ่งเน้นการลงทุนในพันธบัตรรัฐบาลและตราสารหนี้ที่รัฐบาลค้ำประกัน
เนื่องจากมีความเสี่ยงค่อนข้างต่ำ สามารถนับเป็นสินทรัพย์สภาพคล่องของธนาคาร
และใช้เป็นหลักทรัพย์ค้ำประกันในธุรกรรมต่างๆ กับธนาคารแห่งประเทศไทยได้
ธนาคารจะลงทุนในพันธบัตรที่ออกโดยรัฐวิสาหกิจ
และหุ้นกู้ซึ่งออกโดยบริษัทเอกชนที่ได้รับการจัดอันดับในระดับ investment grade
และมีการซื้อขายตราสารหนี้ระยะสั้นเพื่อบริหารสภาพคล่องส่วนเกิน
และสร้างรายได้จากการซื้อขายตราสารหนี้

อีกทั้ง
ธนาคารลงทุนในตราสารทุนเพื่อเสริมสร้างรายได้เงินปันผลและรายได้จาการซื้อขายตราสารทุน
และธนาคารยังได้ลงทุนในบริษัทต่างๆ
ที่ประกอบธุรกิจเกี่ยวเนื่องกับธุรกิจของธนาคารเพื่อขยายฐานลูกค้าและการให้บริการทางการเงินอย่างครบวงจร

-   การบริหารเงิน

หน้าที่หลักของธนาคารคือการบริหารสภาพคล่องและฐานะเงินตราต่างประเทศของธนาคารผ่านตลาดการเงินระหว่างธนาคารทั้งในประเทศและระหว่างประเทศ
จัดการดูแลกระแสเงินสดในสกุลเงินท้องถิ่นและสกุลเงินต่างประเทศและฐานะสภาพคล่องรายวันของธนาคาร
และทำการรายงานฐานะเหล่านี้ รวมทั้งสภาพตลาดเงิน
และการเคลื่อนไหวของอัตราดอกเบี้ยและอัตราแลกเปลี่ยนเงินตราต่อคณะกรรมการบริหารสินทรัพย์และหนี้สิน

-   เทคโนโลยีสารสนเทศ

เทคโนโลยีสารสนเทศ เป็น ส่วนสำคัญในการดำเนินธุรกิจของธนาคารโดย

-   จะทำให้ธนาคารมีข้อมูลที่จำเป็นในการวิเคราะห์ข้อมูลและพัฒนาทำให้เกิดประโยชน์และใช้ในการประเมินผลแผนการตลาด

-   สนับสนุนแผนงานของธนาคารในการเป็น “Convenience Bank”

-   สนับสนุนศักยภาพของธนาคารที่จะให้บริการลูกค้าอย่างมีประสิทธิภาพและมีประสิทธิผล

ธนาคารมีศักยภาพที่จะตอบสนองผู้ใช้บริการอย่างมีประสิทธิภาพ โดยอาศัย integrated
operation platform และ การใช้เทคโนโลยีสารสนเทศที่ทันสมัย
ธนาคารได้จัดให้มีพนักงานผู้เชี่ยวชาญด้านเทคโนโลยีสารสนเทศจาก บจก. กรุงไทย คอมพิวเตอร์
เซอร์วิสเซส ในการบริหารงานด้านเทคโนโลยีสารสนเทศ

-   Core Banking System

ธนาคารได้เริ่มใช้ระบบ Core Banking System ในไตรมาสที่สามของปี 2547
(สำหรับเงินฝาก) และไตรมาสแรกของปี 2548 (สำหรับสินเชื่อ)
ระบบนี้ทำให้ธนาคารสามารถเพิ่มความรวดเร็วและความถูกต้องของข้อมูลที่ส่งผ่านระหว่าง
ซึ่งส่งผลให้มีการอนุมัติและทบทวนสินเชื่อได้อย่างทันเวลาและแม่นยำยิ่งขึ้น นอกจากนี้ ระบบ Core
Banking System ยังให้ข้อมูลแบบทันต่อเวลา (real time)
ที่ครบถ้วนสมบูรณ์แก่สาขาทุกแห่งและสำนักงานใหญ่
ระบบนี้ทำให้พนักงานสาขาเข้าถึงข้อมูลลูกค้าที่เป็นปัจจุบัน รวมถึงยอดดุลบัญชี
ข้อมูลการชำระคืนเงินกู้และ credit scores ได้ง่ายขึ้น นอกจากนี้
สาขาแต่ละแห่งยังได้รับรายงานการชำระเงินประจำวันซึ่งแสดงข้อมูลการชำระคืนเงินกู้ตามกำหนดและการชำระเงินอื่นๆ
ที่ถึงกำหนด นับตั้งแต่การนำระบบนี้มาใช้ในปี 2548
สำนักงานใหญ่สามารถที่จะตรวจสอบกิจกรรมต่างๆ ที่เกี่ยวกับสาขาและลูกค้าได้อย่างมีประสิทธิภาพ

ในเดือนเมษายน 2548 ธนาคารได้ติดตั้งระบบ Core Banking System
ที่มีการปรับปรุงเสร็จสมบูรณ์แล้ว ระบบนี้ได้รวมระบบข้อมูลการให้สินเชื่อ การฝากเงิน
บัญชีและการจัดการระบบสารสนเทศไว้ด้วย
โดยระบบที่ปรับปรุงนี้ใช้ทั้งชุดซอฟต์แวร์สำหรับธุรกิจการธนาคารโดยเฉพาะ เช่น Sanchez
Profile และซอฟต์แวร์ของธนาคารเอง ตลอดจนกระบวนการที่ปรับปรุงขึ้นใหม่

ความสำเร็จของการพัฒนาระบบงาน Core Banking System ของธนาคาร
ทำให้พนักงานของธนาคารสามารถปฏิบัติงานและให้บริการลูกค้าได้อย่างถูกต้อง รวดเร็ว เที่ยงตรง
ซึ่งส่งผลให้ลูกค้าได้รับความประทับใจ มีความเชื่อมั่นต่อธนาคาร จึงทำให้
ธนาคารสามารถสร้างฐานลูกค้ารายใหม่เพิ่มขึ้นมากกว่า 2.8 ล้านบัญชี ในปี 2549

-   โครงการระบบการบริหารการเงินการคลังภาครัฐสู่ระบบอิเล็กทรอนิกส์ (GFMIS)

ธนาคารได้รับมอบหมายจากรัฐบาลให้ดำเนินงานโครงการเปลี่ยนระบบการบริหารการเงินการคลังภาครัฐสู่ระบบอิเล็กทรอนิกส์
GFMIS ระยะที่ 1 โดยทำหน้าที่สำรวจ ออกแบบระบบงานตามความต้องการของภาครัฐ
ซึ่งคณะกรรมการกำกับและบริหารโครงการเปลี่ยนระบบการบริหารการเงินการคลังภาครัฐสู่ระบบอิเล็กทรอนิกส์
(ฯพณฯ นายกรัฐมนตรี เป็นประธาน) พิจารณาให้ความเห็นชอบเมื่อวันที่ 3 กรกฎาคม 2546
และตามมติคณะรัฐมนตรี เมื่อวันที่ 22 กรกฎาคม 2546
เห็นชอบให้ธนาคารเป็นผู้ดำเนินการโครงการGFMIS ระยะที่ 2 ต่อไป
โดยให้ธนาคารลงทุนไปก่อนในวงเงิน จำนวน 1,400 ล้านบาท
เป้าหมายเพื่อจัดทำระบบการวางแผนและการบริหารงบประมาณ รายรับ - รายจ่าย
ฐานะเงินคงคลังภาครัฐ ระบบบัญชีแบบเกณฑ์คงค้าง ระบบการโอนจ่ายเงินทางอิเล็กทรอนิกส์
ระบบการตรวจติดตามและประเมินผล ระบบการสร้างข้อมูลเชิงวิเคราะห์ และบริหารแบบ
Online-Real Time โดยธนาคารได้ว่าจ้างบริษัท กรุงไทย คอมพิวเตอร์ เซอร์วิสเซส จำกัด
(KCS) เป็นผู้ดำเนินการแทนธนาคาร ณ วันที่ 31 ธันวาคม 2548
ธนาคารได้จ่ายลงทุนไปก่อนแล้วทั้งสิ้น จำนวน 1,373 ล้านบาท
โดยบันทึกเป็นบัญชีพักเงินจ่ายล่วงหน้าโครงการ GFMIS แสดงรวมอยู่ในสินทรัพย์อื่น

เมื่อวันที่ 17 พฤษภาคม 2549
ภาครัฐได้ดำเนินการตรวจรับมอบระบบงานและจ่ายเงินชดเชยและค่าใช้จ่ายในการลงทุนให้กับธนาคารเรียบร้อยแล้ว
เป็นจำนวนเงิน 1,398.17 ล้านบาท โดยธนาคารรับรู้เป็นรายได้ จำนวน 25.25 ล้านบาท

-   ระบบคลังข้อมูล (Data Warehousing)

ในปี 2548 ธนาคารสร้างระบบคลังข้อมูลใหม่เสร็จสมบูรณ์ ซึ่งเป็นการนำกระบวนการส่ง
วิเคราะห์และรายงานข้อมูลมาผสมผสานกันและทำให้เป็นอัตโนมัติ
ระบบคลังข้อมูลใหม่มีการทำงานในเชิงกว้างและเชิงลึก
และเป็นพื้นฐานที่แข็งแกร่งที่ตอบสนองความต้องการใช้ข้อมูลในอนาคต
ธนาคารเชื่อว่าระบบคลังข้อมูลจะช่วยให้ธนาคารสามารถสร้างโอกาสทางธุรกิจจากฐานลูกค้าที่กำลังขยายตัวได้ดียิ่งขึ้น

-   เทคโนโลยีสารสนเทศอื่นๆ

ธนาคารได้ปรับปรุงโครงสร้างระบบของธนาคารเพื่อยกระดับคุณภาพการบริการให้แก่สาขา
จัดตั้งศูนย์ Call Center ขึ้นใหม่ และติดตั้งระบบการบริหารงานลูกค้าสัมพันธ์ ปัจจุบัน
ธนาคารใช้ระบบสื่อสารอินทราเน็ตซึ่งเชื่อมโยงเข้ากับแต่ละสาขาและสาขาย่อยทั้งสิ้น 695 แห่ง

ธนาคารได้ปรับปรุงระบบงานสารสนเทศด้าน E-Commerce
ซึ่งเป็นช่องทางอิเล็กทรอนิกส์เพื่อเพิ่มประสิทธิภาพและอำนวยความสะดวกให้แก่ลูกค้าในการเข้าถึงและสามารถใช้บริการของธนาคารได้
เช่น ระบบ KTB Online (Internet Portal), ระบบ Payment System เป็นต้น
ซึ่งช่วยให้ลูกค้าสามารถเรียกดูข้อมูลของตนเอง ทำรายการโอนเงิน ชำระค่าสาธารณูปโภค ฯลฯ
ได้ด้วยตนเองผ่านระบบสารสนเทศของธนาคารทาง Internet

การลงทุนทางด้านเทคโนโลยีสารสนเทศของธนาคารเป็นการสนับสนุนกลยุทธ์ทางธุรกิจแบบใหม่ของธนาคาร
และช่วยให้ธนาคารสามารถสร้างและขยายขีดความสามารถในการปรับปรุงประสิทธิภาพ
กระบวนการ การบริการลูกค้าและการบริหารความเสี่ยง

-   ธุรกิจจัดการกองทุน

บมจ. หลักทรัพย์จัดการกองทุนกรุงไทย ซึ่งเป็นบริษัทย่อยที่ธนาคารถือหุ้นอยู่ร้อยละ 100
เป็นผู้ให้บริการด้านหน่วยลงทุนแก่ลูกค้ารายใหญ่และลูกค้ารายย่อย โดย ณ วันที่ 31 ธันวาคม 2549
กองทุนทั้งหมดที่ บมจ. หลักทรัพย์จัดการกองทุนกรุงไทย เป็นผู้บริหารจัดการมีจำนวนทั้งสิ้นประมาณ
185.5 พันล้านบาท ซึ่งประมาณร้อยละ 37.4 เป็นกองทุนสำรองเลี้ยงชีพ

-   ธุรกิจประกันชีวิตและประกันวินาศภัย

ธนาคารให้บริการประกันชีวิตและประกันวินาศภัยประเภทต่างๆ ซึ่งรวมถึงการประกันภัยรถยนต์
การประกันภัยการขนส่งทางทะเล และการประกันอัคคีภัย ผ่านบริษัทในเครือสองแห่ง คือ บจก.
กรุงไทย- แอกซ่า ประกันชีวิต และ บจก. กรุงไทยพานิชประกันภัย
ธนาคารเป็นเจ้าของหุ้นในบจก. กรุงไทย- แอกซ่าประกันชีวิต
ร้อยละ 50 ส่วนอีกร้อยละ 50 เป็นของกลุ่มแอกซ่า และธนาคารเป็นเจ้าของหุ้นใน บจก.
กรุงไทยพานิชประกันภัย ร้อยละ 40 ส่วนอีกร้อยละ 60 ส่วนใหญ่เป็นของกลุ่มผู้ลงทุนไทย

ธุรกิจนายหน้าประกันภัยผ่านธนาคาร (Bancassurance) ของบจก. กรุงไทย-แอกซ่าประกันชีวิต
กำลังเติบโตอย่างรวดเร็ว ผ่านเครือข่ายสาขาขนาดใหญ่ของธนาคาร ขณะนี้
มีการให้บริการนายหน้าประกันชีวิต ผ่านธนาคารแบบใหม่ของ บจก. กรุงไทย-แอกซ่าประกันชีวิต
ผ่านสาขา 229 แห่งของธนาคาร โดยมีพนักงาน 321 คน ที่ดูแลบริการด้านการประกันชีวิต 

ปี 2549  บริษัท กรุงไทย แอกซ่า ประกันชีวิต จำกัด มีผลการดำเนินงานที่ดีเยี่ยม
 โดยมีเบี้ยประกันรับ
ปีแรก 1,300 ล้านบาท  เพิ่มขึ้นจากช่วงเดียวกันของปี 2548  ประมาณ 49 %
 และมีเบี้ยประกันรับรวมทั้งสิ้น 3,369.2  ล้านบาท  เพิ่มขึ้น 34 % จากช่วงเดียวกันของปีก่อน  
 ทั้งนี้บริษัทฯอยู่ในอันดับที่ 9  จากจำนวนบริษัทประกันชีวิตทั้งหมด 25 บริษัท

-   ธุรกิจลีสซิ่ง

ในเดือนตุลาคม 2548 ธนาคารจัดตั้ง บจก. เคทีบี ลีสซิ่ง
ซึ่งเป็นบริษัทย่อยแห่งใหม่ที่ธนาคารถือหุ้นร้อยละ 100 บจก. เคทีบี ลีสซิ่ง
เน้นการทำธุรกิจเช่าซื้อและลีสซิ่งสำหรับรถยนต์ และสินค้าอุปโภค
ธนาคารตั้งเป้าหมายไว้ที่ลูกค้าเดิมของธนาคารซึ่งมีความต้องการสินเชื่อเพื่อซื้อรถยนต์ และเชื่อว่า
บจก. เคทีบี ลีสซิ่ง
จะเป็นโอกาสให้ธนาคารสามารถเสนอบริการทางการเงินเพิ่มเติมแก่ลูกค้าและขยายเงินให้สินเชื่อ
บจก. เคทีบี ลีสซิ่ง โดยเงินให้สินเชื่อสุทธิ ณ 31 ธันวาคม 2549 จำนวน 915.7 ล้านบาท

บจก. กรุงไทย ไอบีเจ ลีสซิ่ง ซึ่งเป็นกิจการร่วมค้ากับบริษัท ไอบีเจ ลีสซิ่ง
ที่ธนาคารถือหุ้นอยู่ร้อยละ 49
เป็นผู้ให้บริการลีสซิ่งสำหรับเครื่องจักร รถโดยสารและรถเพื่อการพาณิชย์
คอมพิวเตอร์และอุปกรณ์สำนักงาน
แก่บริษัทเอกชน เป็นหลัก ซึ่งบริษัท ไอบีเจ ลีสซิ่ง เป็นหนึ่งในบริษัทลีสซิ่งรายใหญ่ที่สุดของโลก
และเป็นบริษัท
ในกลุ่มมิซูโฮ ซึ่งเป็นกลุ่มธนาคารรายใหญ่ที่สุดรายหนึ่งของโลก บจก. กรุงไทย ไอบีเจ ลิสซิ่ง
เน้นการทำธุรกิจร่วมกับกิจการร่วมค้าญี่ปุ่น/ไทยและบริษัทข้ามชาติ
ตลอดจนบริษัทของญี่ปุ่นและไทยที่ประกอบการอยู่ในประเทศไทย

-   ธุรกิจหลักทรัพย์

ในเดือนกันยายน 2549 ที่ประชุมคณะกรรมการธนาคารมีมติอนุมัติให้ธนาคารเข้าลงทุนใน
บริษัทหลักทรัพย์ ทีเอสอีซี จำกัด (TSEC) โดยซื้อหุ้นสามัญเพิ่มทุนใน TSEC จำนวน 43.2 ล้านหุ้น
คิดเป็นร้อยละ 50 ของทุนจดทะเบียนในราคาหุ้นละ 10 บาท
เพื่อสนับสนุนเป้าหมายการมีบริการทางการเงินครบวงจร
และเสริมสร้างศักยภาพในการดำเนินธุรกิจ ภายหลัง บริษัทได้เปลี่ยนชื่อเป็น บริษัทหลักทรัพย์ เคทีบี
จำกัด (KTBS) และมีการเปลี่ยนแปลง logo บริษัท โดยเปลี่ยนแปลงเพื่อให้มีความสอดคล้องกับ
Corporate Identity (CI) ของธนาคาร

-   การลงทุนของธนาคาร

ธนาคารมีบริษัทย่อยและบริษัทในเครือซึ่งประกอบธุรกิจต่างๆ รวมถึงบัตรเครดิต บริการทางกฎหมาย
การบริหารสินทรัพย์ บริการคอมพิวเตอร์ ดำเนินธุรกิจ ลีสซิ่งและประกัน นอกจากนี้
ยังมีเงินลงทุนในบริษัทที่ไม่ได้ดำเนินธุรกิจเชื่อมโยงโดยตรงกับธุรกิจหลักของธนาคาร

ตารางดังต่อไปนี้แสดงข้อมูลเกี่ยวกับบริษัทที่ธนาคารถือหุ้นอยู่โดยตรงเป็นจำนวนร้อยละ 10
ขึ้นไปของทุนชำระแล้ว ณ วันที่ 31 ธันวาคม 2549

+-----------------------+---------------------+--------+-----+--------+
|                       |                     | หน่วย : |     |        |
|                       |                     | ล้านบาท |     |        |
+=======================+=====================+========+=====+========+
| บริษัท                  | ประเภทธุรกิจ          | ธนาคา  | ต   | มูลค่าต  |
|                       |                     | รถือหุ้น( | ้นทุน | ลาด⁽²⁾ |
|                       |                     | ร้อยละ) | ⁽¹⁾ |        |
+-----------------------+---------------------+--------+-----+--------+
| บริษัทย่อย               |                     |        |     |        |
+-----------------------+---------------------+--------+-----+--------+
| บจก. กรุงไทยธุรกิจบริการ  | ธุรกิจบริการ           | 100.00 | 140 | 176.18 |
|                       |                     |        | .00 |        |
+-----------------------+---------------------+--------+-----+--------+
| บจก. กฎหมายกรุงไทย     | ธุรกิจบริการด้านกฎหมาย  | 100.00 | 30  | 141.35 |
|                       |                     |        | .00 |        |
+-----------------------+---------------------+--------+-----+--------+
| บมจ.                  | ธุรกิจหลักทรัพย์         | 100.00 | 210 | 238.18 |
| หล                    |                     |        | .90 |        |
| ักทรัพย์จัดการกองทุนกรุงไทย |                     |        |     |        |
+-----------------------+---------------------+--------+-----+--------+
| บจก. กรุงไทย คอมพิวเตอร์ | บริการงานด้านสารสนเทศ | 100.00 | 1,  | 1,     |
| เซอร์วิสเซส             |                     |        | 300 | 538.60 |
|                       |                     |        | .00 |        |
+-----------------------+---------------------+--------+-----+--------+
| บจก. กรุงไทย พร็อพเพอร์ตี้ | พัฒนาอสังหาริมทรัพย์     | 100.00 | 1,  | 733.09 |
| ดีเวลลอปเม้นท์           |                     |        | 147 |        |
|                       |                     |        | .17 |        |
+-----------------------+---------------------+--------+-----+--------+
| บจก. เคทีบี ลีสซิ่ง        | เช่าซื้อ               | 100.00 | 100 | 83.62  |
|                       |                     |        | .00 |        |
+-----------------------+---------------------+--------+-----+--------+
| บจก. เอ็นซี แอสโซซิเอทส์  | จัดซื้อและจำ           | 54.39  | 0   | 0.79   |
|                       | หน่ายผลิตภัณฑ์ไม้ยางพารา |        | .54 |        |
+-----------------------+---------------------+--------+-----+--------+
|                       |                     |        |     |        |
+-----------------------+---------------------+--------+-----+--------+
| บริษัทร่วม               |                     |        |     |        |
+-----------------------+---------------------+--------+-----+--------+
| บจก. กรุงไทย-แอกซ่า     | ประกันชีวิต            | 50.00  | 593 | 191.84 |
| ประกันชีวิต              |                     |        | .58 |        |
+-----------------------+---------------------+--------+-----+--------+
| บล. เคทีบี              | ธุรกิจหลักทรัพย์         | 50.00  | 432 | 418.75 |
|                       |                     |        | .00 |        |
+-----------------------+---------------------+--------+-----+--------+
| บมจ. บัตรกรุงไทย        | ธุรกิจบัตรเครดิต        | 47.61  | 1,  | 2,     |
|                       |                     |        | 960 | 706.36 |
|                       |                     |        | .00 |        |
+-----------------------+---------------------+--------+-----+--------+
| บจก.                  | ประกันวินาศภัย         | 40.00  | 719 | 1,     |
| กรุงไทยพานิชประกันภัย     |                     |        | .20 | 118.84 |
+-----------------------+---------------------+--------+-----+--------+
| บจก. กรุงไทย ไอบีเจ     | เช่าซื้อ               | 49.00  | 87  | 228.44 |
| ลิสซิ่ง                  |                     |        | .38 |        |
+-----------------------+---------------------+--------+-----+--------+
| บจก. กรุงไทยเจริญศรี     | เช่าซื้อ               | 35.00  | 35  | -      |
|                       |                     |        | .00 |        |
+-----------------------+---------------------+--------+-----+--------+
|                       |                     |        |     |        |
+-----------------------+---------------------+--------+-----+--------+
| เงินลงทุน               |                     |        |     |        |
+-----------------------+---------------------+--------+-----+--------+
| บจก. เกียรติปภา         | ผลิตและจำหน่ายสี       | 49.94  | -   | -      |
|                       |                     |        | ⁽⁴⁾ |        |
+-----------------------+---------------------+--------+-----+--------+
| บจก. อมรไชย           | ผลิตน้ำมันพืช           | 49.78  | -   | -      |
|                       |                     |        | ⁽⁴⁾ |        |
+-----------------------+---------------------+--------+-----+--------+
| บจก. พีทีเค เมทัล        | เหล็กกล้า             | 49.12  | ⁽⁴⁾ | -      |
+-----------------------+---------------------+--------+-----+--------+
| บจก. เกษตรกิจลานนา     | ผลิตน้ำมันพืช น้ำมันสัตว์   | 30.97  | 3   | -      |
|                       | และไขมัน             |        | .54 |        |
+-----------------------+---------------------+--------+-----+--------+
| บมจ.                  | ชิ้นส่วนอิเล็คโทรนิกส์     | 30.51  | 0   | -      |
| อัลฟาเทคอีเล็คโทรนิคส์     |                     |        | .01 |        |
+-----------------------+---------------------+--------+-----+--------+
| บจก. กมลกิจ            | ส                   | 28.90  | 0   | 0.02   |
|                       | ่งออกข้าวและผลิตน้ำมันพืช |        | .02 |        |
+-----------------------+---------------------+--------+-----+--------+
| บจก. ฟาร์มคีรีขันธ์        | จัดสรรที่ดินและที่อยู่อาศัย  | 26.67  | -   | -      |
|                       |                     |        | ⁽⁴⁾ |        |
+-----------------------+---------------------+--------+-----+--------+
| บจก. ดับบลิวทีเอ         | โทรคมนาคม           | 25.00  | -   | -⁽⁴⁾   |
| (ประเทศไทย)           |                     |        | ⁽⁴⁾ |        |
+-----------------------+---------------------+--------+-----+--------+
| บมจ. ทรีนีตี้ วัฒนา        | บริษัทโฮลดิ้ง           | 19.44  | 228 | 169.26 |
|                       |                     |        | .50 |        |
+-----------------------+---------------------+--------+-----+--------+
| บจก. คอทโก้            | ผลิตและจำหน่ายท่อเหล็ก  | 17.02  | -   | -      |
| เมททอลเวอร์คส          |                     |        | ⁽⁴⁾ |        |
+-----------------------+---------------------+--------+-----+--------+
| บมจ. ทิพยประกันภัย       | ประกันวินาศภัย         | 16.96  | 220 | 834.43 |
|                       |                     |        | .14 |        |
+-----------------------+---------------------+--------+-----+--------+
| บมจ. แมเนเจอร์ มีเดีย    | สื่อและสิ่งพิมพ์          | 16.09  | 0   | -      |
| กรุ๊ป                   |                     |        | .29 |        |
|                       | (อยู่ภายใ             |        |     |        |
|                       | ต้แผนฟื้นฟูการดำเนินงาน) |        |     |        |
+-----------------------+---------------------+--------+-----+--------+
| บจก. เอ็ม แกรนด์ โฮเต็ล  | ธุรกิจโรงแรม          | 15.00  | 390 | -      |
|                       |                     |        | .00 |        |
+-----------------------+---------------------+--------+-----+--------+
| บจก. ไทยบาโรด้า        | ผลิตผ้าใบยางรถยนต์     | 11.44  | 103 | -      |
| อินดัสตรี้ส์               |                     |        | .81 |        |
+-----------------------+---------------------+--------+-----+--------+
| บมจ. ไทย-เยอรมันโปรดักส์ | ผลิตและ              | 11.33  | 3   | -      |
|                       | จำหน่ายผลิตภัณฑ์แสตนเลส |        | .34 |        |
+-----------------------+---------------------+--------+-----+--------+
| บจก. สยามเฟอร์โรอินดัสตรี | ผลิตและจำหน่ายท่อเหล็ก  | 10.53  | -   | -      |
|                       |                     |        | ⁽⁴⁾ |        |
+-----------------------+---------------------+--------+-----+--------+
| บจก. ธนาเทพการพิมพ์     | การพิมพ์และสิ่งพิมพ์      | 10.00  | 1   | 1.00   |
|                       |                     |        | .00 |        |
+-----------------------+---------------------+--------+-----+--------+
| บจก. สายการบินนกแอร์    | ธุรกิจสายการบิน        | 10.00  | 50  | 37.38  |
|                       |                     |        | .00 |        |
+-----------------------+---------------------+--------+-----+--------+
| บจก.                  | ธุรกิจโรงแรม          | 10.00  | 101 | 96.56  |
| โร                    |                     |        | .78 |        |
| งแรมท่าอากาศยานสุวรรณภูมิ |                     |        |     |        |
+-----------------------+---------------------+--------+-----+--------+
| บจก. เค.เอ็ม.บี.        | ผลิตแล               | 10.00  | 1   | -      |
| อินเตอร์เนชั่นแนล         | ะจำหน่ายสัปปะรดกระป๋อง |        | .00 |        |
+-----------------------+---------------------+--------+-----+--------+
| บจก. เมืองใหม่อุตสาหกรรม | นิคมอุตสาหกรรม        | 10.00  | 25  | -      |
| สระบุรี                 |                     |        | .00 |        |
+-----------------------+---------------------+--------+-----+--------+

(1) แสดงต้นทุนเดิมของเงินลงทุนของธนาคารในบริษัทนั้น

(2) แสดงเงินลงทุนของธนาคารในบริษัทที่ระบุไว้ข้างต้น โดยบริษัทย่อย บริษัทร่วม
มูลค่าตลาดจะบันทึกตามวิธีส่วนได้เสีย กรณีของบริษัทจดทะเบียนในตลาดหลักทรัพย์ จะใช้ราคาตลาด
แต่ในกรณีของบริษัทที่อยู่นอกตลาดหลักทรัพย์ใช้มูลค่าตามบัญชีล่าสุด
ซึ่งบันทึกสูงสุดไม่เกินต้นทุนเงินลงทุนของธนาคารตามมาตรฐานการบัญชี ทั้งนี้
มูลค่าตลาดได้ถูกบันทึกเป็นศูนย์
สำหรับบริษัทที่มีมูลค่าตามบัญชีติดลบหรือธนาคารได้ตั้งสำรองค่าเผื่อการด้อยค่าเต็มจำนวนเงินลงทุน

(3) แสดงจำนวนเงินต้นเท่านั้น

(4) น้อยกว่า 0.005

ณ วันที่ 31 ธันวาคม 2549
มูลค่าทางบัญชีของเงินลงทุนโดยตรงของธนาคารในบริษัทที่ระบุข้างต้นมีจำนวนทั้งสิ้น 8.7
พันล้านบาท คิดเป็นประมาณร้อยละ 0.7 ของสินทรัพย์รวม (งบการเงินเฉพาะธนาคาร)

-   ทรัพย์สิน

สำนักงานใหญ่ของธนาคารตั้งอยู่ที่เลขที่ 35 ถนนสุขุมวิท แขวงคลองเตยเหนือ เขตวัฒนา กรุงเทพฯ
ประเทศไทย
เครือข่ายสาขาที่ครอบคลุมทั่วประเทศของธนาคารถือเป็นทรัพย์สินส่วนที่สำคัญของธนาคาร
ที่ตั้งของสาขาจำนวนประมาณสองในสามเป็นกรรมสิทธิ์ของธนาคาร ส่วนที่ตั้งของสาขาอื่นๆ
นอกจากนั้นเป็นสถานที่เช่า

-   ทรัพยากรบุคคล

ธนาคารเชื่อว่าพนักงานของธนาคารเป็นกำลังสำคัญอย่างหนึ่งของธนาคาร ทั้งนี้ ณ วันที่ 31
ธันวาคม 2549 ธนาคารมีพนักงานจำนวนทั้งสิ้น 15,445 คน
ตารางดังต่อไปนี้แสดงจำนวนพนักงานของธนาคาร
(โดยไม่รวมพนักงานของบริษัทย่อยของธนาคาร)

  ------------------------------ ------------- ------------ --------------
                                                            หน่วย : คน

                                 31 ธ.ค. 47    31 ธ.ค. 48   31 ธ.ค. 49*

  สำนักงานใหญ่ธนาคารกรุงไทย         5,450         5,687        4,992

  สาขา                           9,361         9,265        10,453

  รวม                            14,811        14,952       15,445
  ------------------------------ ------------- ------------ --------------

  * ข้อมูลจำนวนพนักงานของสาขารวมพนักงานของศูนย์ธุรกิจ